text:
rèk ingkang sampun krama punika nglilir ing wanci dalu lan wiwit mikir-mikir. Wah, iki ora adil. Sedulurku sing isih ijèn kaé nampa separo asiling panen pategalan. Déné aku lan bojoku kaparingan anak lima, awit saka mengokono yèn aku wis tuwa, aku bakal tansah kopèn, ana sing ngrumati. Nanging kepiyé mungguh sedulurku iku, sapa sing bakal ngrawat lan ngopèni sedulurku yèn ngalami kacilakan utawa yèn wis tuwa? Merga saka iku, dhèwèké kudu nyimpeni barang sing luwi akèh kanggo tembé mburiné lan ateges kebutuhané dhèwèké mesthiné luwi akèh katimbang aku.
Piyambakipun lajeng tangi saking tilemipun, lan kanthi sesidheman mlebet dhateng panggènan sedhèrèkipun kanggé nglebetaken sekarung gandum ing salebeting lumbungipun.
Menggah ingkang taksih bujang tetéla ugi pikantuk wangsit ingkang sami ing dalu punika ugi. Kalamangsa piyambakipun nglilir ing wanci dalu, lan wicanten dhateng dhiri pribadinipun piyambak: "Iki cetha ora adil". Sedulurku kaé wis rabi lan duwé anak lima cacahé, lan mung kebagian separo asiling panèn. Mungguh aku, mung urip dhéwé, ora duwé tanggungan sapa-sapa, kajaba awakku dhéwé. Sedulurku bisa waé dadi mlarat, awit kebutuhané cetha luwi gedhé katimbang aku, mangka mung nampa bagian padha karo aku. Lajeng sedhèrèk ingkang taksih bujang kalawau medal lan nglebetaken sekarung gandum dhateng lumbung sedhèrèkipun
Nuju satunggiling dinten, sedhèrèk kekalih kalawau nglilir saking tilem ing wanci jam ingkang sami, lan lajeng tabrakan kaliyan sedhèrèkipun, mangka sedhèrèk kekalih kalawau sami nggéndhong gandum sekarung kathahipun.
Sawetawis tahun candhakipun, sasampunipun kalih sedhèrèk kalawau séda, cariyos punika dipun panggihaken. Papan ingkang kanggé tabrakan sedhèrèk kekalih kalawau lajeng kapilih dados papan kanggé mbangun kenisah (papan pangibadah) karana kawawas mboten wonten papan sanès ingkang suci kajawi papan punika.
Beda-bedaning agami punika pancèn perlu, namung kémawon sanès ing antawisipun ingkang sami ngibadah lan mboten, nanging ing antawisipun tiyang-tiyang ingkang sami nresnani lan mboten.
2. Kaajaka para laré ngrembag: punapa ingkang sampun lan badhé katindakaken kanggé ngraos-ngraosaken lan nedahaken pangurbanan ingkang sampun katindakaken dening tiyang sepuh dhateng piyambakipun.
3. Para laré lajeng sami kaataga ndhapuk vocal group utawi koor (saged sacara dharing). Lagunippun saged kapilih ingkang gampil.
- Sedaya ingkang sami tumut PKS wang sul dhateng papan pepanggihan ingkang utami. Panuntuning PKS ngajengaken pitakènan lan nandhesaken intisarining pirembagan ngéngingi kados pundi mbangun gesanging brayat sesarengan. Menawi para laré sampun samapta, para laré saged lajeng mujèkaken lagu asiling pangripta ing vocal goup utawi koor.
- Sedaya ingkang sami tumut PKS lajeng kasuwun ndadosaken Matius 22:39 (saged kagantos sanèsipun) ayat apalan kanggé karaos-raosaken ing nggriya.
- Mujèkaken pujian panutup (ingkang sedaya saged) lan mungkasi sarana pandonga.
[ASP]
102 Wulan Brayat 2021
BAHAN PANYURAOS
KITAB SUCI (PKS)
INTERGENERASIONAL 2 {Milang Turunan 2}
(Kulawarga 2)
Waosan:
2 Korintus 2:1-4
TATU KARANA KATRESNAN
Tujuan:
1. Ingkang sami tumut Panyuraos Kitab Suci (PKS) nglengganani wontenipun tatu ing salebeting katresnan
2. Ingkang sami tumut PKS mratélakaken sumdyanipun nresnani, sanadyan ngraosaken tatu ing manah
PURWAKA
Asring kita mirengaken tetembungan: "katresnan iku mbutuhaké pangurbanan". Punapa tetembungan punika pancèn leres? Saged kémawon kita nganggep bilih tetembungan punika lepat. Kenging punapa? Karana cara pamikir ingkang mekaten kalawau, saged anjalari kita dados juru panuntut. Panuntut saé dhateng dhiri pribadinipun punapa déné dhateng tiyang sanès ingkang kita tresnani. Wusananipun, atas namining katresnan, gesang punika malah saged kécalan kaormatan lan boboting aji.
Nadyan mekaten, ing sisih sanèsipun, kita ugi saged nganggep tetembungan ing nginggil leres. Wonten sawetawis cariyos bab katresnan sejati, ingkang saëstu mbetahaken pangurbanan. Conto ingkang paling gampil punika, ibu. Ibu ingkang saé, sagah lan lila ngurbanaken punapa kémawon kalebet dhirinipun pribadi, kanggé anak-anakipun. Ing salebeting kapitadosan Kristen, kita saged netepaken bilih awit saking katresnanipun ingkang ageng dhumateng manungsa, Allah lumantar Sang Kristus kepareng ngurbanaken sariranipun. Ing mriki kita pinanggih kaliyan pangurbanan ingkang
kadhasaraken dhateng katresnan ingkang leres. Saben katresnan ingkang sejati, mesthi mbetahaken pangurbanan.
Ing salebeting gesang sesarengan, ing tengah-tengahipun brayat punapa déné pasamuwan, katresnan ingkang sami kita luntakaken, saged kémawon malah ngundhuh kaprihatosan utawi tatuning manah. Nadyan mekaten, tatuning manah kalawau mboten badhé mbabar panandhang. Malah tatuning manah kalawau saged mbabar kabingahan. Satunggiling ibu ingkang sejatosipun nembé luwé, saged lan lila nyukakaken tedhanipun kalawau dhateng anakipun ingkang ugi keluwèn. Nalika laré punika lajeng tuwuk lan ngraos bingah, sang ibu punika ugi badhé abebingah.
KATERANGANING WAOSAN
Paulus nedahaken kados pundi katresnan punika mbereg kita asung pangurbanan. Seratipun rasul Paulus dhateng pasamuwan ing Korinta ingkang kaping kalih punika asring sinebat minangka "serat tangisan" utawi "serat luh", awit kaserat kanthi nètèsaken waspa (ay. 4). Cetha bilih seratanipun rasul Paulus punika nedahaken wontenipun raos cuwa ing manah. Kenging punapa? Karana rasul Paulus rumaos bilih


text: sopo to sing nyuruh panjenengan boongin kula...

config: jv


text:
Pènget: Aja klèru karo Républik Kongo
Républik Dhemokratik Kongo, iku nagara ing Afrika Tengah sing mbiyèn jenengé Zaire antara taun 1971 lan 1997. RD Kongo nduwèni laladan kang gedhé dhèwè ing Afrika sawisé Aljazair. Ibukotané iku Kinsyasa.
Républik Dhémokratis Kongo

dataset: wikimedia/wikipedia


text: Ing negara Gilingwesi, wektu kuwi kang jumeneng nata Prabu Watugunung. Sang Prabu kagungan garwa loro cacahe, sing siji asma Dewi Sinta, sijine Dewi Landhep.


text:
Mesin Pengisi Madu Madu - Npoat.com
Madu minangka pemanis alam sing paling populer ing jagad lan perdagangan global produk lebah berharga mayuta-yuta dolar saben taun.
Amarga nggunakake macem-macem, konsumsi madu ing saindenging jagad banget, suplai ora meh bisa ngatasi permintaan. Produk tawon digunakake ing macem-macem panganan lan uga nyenengake nggunakake pirang-pirang industri kalebu obat, pangolahan panganan, pabrik industri, lan madu minangka larutan gula sing ora sopan - asli, asli, pemanis. Komponen komponen unik kanggo nggawe madu minangka tambahan kanggo panganan.
Luwih disenengi kanggo rasa lan roso. Amarga sifat manis lan bahan kimia, luwih disenengi saka gula olahan lan pemanis liyane sing digunakake ing panggang, minuman, lan panganan. Obat alami.
Top 10 jinis madu ing jagad iki
Sidr madu
Madu liar, madu sing paling apik ing saindenging jagad, asale saka wit sidr sadurunge woh-wohane coklat coklat lan mambu mambu
Beda karo jinis madu tawon liyane lan rasa, lan bisa tetep kualitas sajrone rong taun.
Madu cabbages
Ora pati penting saka madu sidr, asale saka tanduran kaktus liar, akeh mupangat, entuk kabeh nutrisi sing ana ing tanduran kasebut.
Iki digunakake minangka perawatan tambahan kanggo disfungsi erectile, ngaktifake fungsi ati, lan mbantu perawatan penyakit arteri, lan madu iki cocog kanggo penyakit sistem pencernaan, digunakake kanggo ngobati anemia, ascites, arthritis, penyakit untu lan penyakit gout.
Sitrus madu
Asale saka wit jeruk kayata jeruk, lemon, mandarin, lan wit-witan liyane.
Werna putih lan kapadhetane kurang, ngemot persentase asam askorbat sing dhuwur.
Kina madu
Asale saka tanduran keena liar, nduweni warna gelap, mambu sing apik, lan rasa sing unik, mula ana akeh mupangat, mbantu ing kasus penyakit pernapasan kayata asma, alergi, uga digunakake minangka spitum kanggo sputum , lan uga bisa kanggo njaga ginjel lan mbantu ndeteksi awak
Iki dijupuk saka kembang alfalfa, madu ngemot minyak molah malih, lan uga ing covarine, warna kasebut dadi kuning kuning lan entuk macem-macem keuntungan, jinis iki minangka tenaga energi lan energi.
Madu iki dijupuk saka kembang srengenge, lan wernane kuning lan emas, lan nalika ana crystallizing, warna dadi anggur, duwe ambu sing entheng, lan rasa sing rada tart.
Katun madu
Asale saka kembang tanduran katun. Iki ditondoi kanthi mambu sing apik, rasa sing enak lan kepadatan cahya
Dadi putih nalika mbeku, mbantu ngobati anemia.
Blumbang madu
Ekstrak saka wiji kacang ireng duwe akeh mupangat, lan tumindak kanggo ngrangsang sirkulasi getih lan tumindak ngiyatake kekebalan ing awak.
Madu carob ireng
Apik banget madu, warnane transparan lan dadi putih lan kaya jisim kasebut yen kristal, lan migunani ing kasus sembelit.
Kepiye madu?
Koloni lebah rata-rata ngasilake madu 60-100 lb (27.2-45.4 kg) saben taun.
Koloni dipérang karo organisasi tenaga kerja telung tingkat: tenaga kerja 50.000-70,000, siji ratu, lan 2.000 dron.
Lebah buruh mung urip telung nganti enem minggu, saben wong ngumpulake siji sendok teh nektar. Siji pon (0.454 kg) madu mbutuhake nektar 4 lb (1.8 kg), sing mbutuhake rong yuta kembang kanggo nglumpukake.
Nalika tawon buruh udakara udakara 20 dina, padha ninggalake hive kanggo nglumpukake nektar, sekresi manis sing digawe saka kelenjar kembang. Lebah nembus kelopak kembang lan nyedhot nektar ing ilat lan nyelehake nektar menyang kantong madu utawa padharan. Nalika nectar mlaku liwat awak tawon, banyu digambar lan menyang usus tawon. Sistem kelenjar lebah ngetokne enzim sing nambahi nektar.
Wiji serbuk sari nempelake sikil lan rambut tawon sajrone proses kasebut. Sawetara iku tumiba ing kembang sakteruse; sawetara campuran karo irung.
Nalika tawon ora bisa nyekel nektar maneh, dheweke bali menyang sarang. Nectar sing wis diproses, saiki wis dadi madu, disimpen menyang sel madu. Lebah pekerja liyane ndarbeni madu, nambah enzim maneh lan nambah madu maneh. Nalika madu wis mateng, wis disimpen ing sel madu saiki lan dipasang karo lebah nipis.
Lengkap honeycombs saka Hive
Kanggo ngilangi sarang madu, beekeeper nempelake helem nganggo sarung tangan lan sarung tangan pelindung.
Ana sawetara cara kanggo ngilangi sikat. Penjaga sikil bisa uga nyapu lebah ing cucuk lan nuntun bali menyang sarang.
Utawa, beekeeper nyuntik saka kumelun menyang sarang.
Ing tawon, rumangsa ana geni, ndelok dhewe ing madu kanggo nyoba kanggo bisa njupuk sadurunge bisa mlayu.
Luwih tenang dening engorgement, tawon kurang bisa lara nalika sarang dibukak.
Cara kaping telu nggunakake papan pemisah kanggo nutup ruang madu saka kamar brood. Nalika tawon ing kamar madu nemokake manawa wis dipisahake karo ratune, dheweke pindhah liwat lawang ngisor sing ngidini dheweke mlebu ing ruangan brood, nanging ora melu ing kamar madu.
Papan pamisah dipasang sekitar rong nganti telung jam sadurunge sarang madu bakal dicopot.
Mayoritas sel ing sisir kudu ditutup.
Beekeeper nguji sisir kanthi goyangake. Yen madu bakal metu, sisir kasebut maneh menyang kamar madu sajrone sawetara dina maneh.
Kira-kira sapratelon saka madu ditinggalake ing sarang kanggo panganan koloni.
Mbukak honeycombs
Bawang madu sing paling ora rong pertiga dipasang ing kothak transportasi lan digawa menyang kamar sing bebas saka tawon. Nganggo garpu pipa sing nganggo tangan sing dawa, beekeeper ngangkang tutup saka loro sisih madu kanthi tray sing ditekuk.
Pengambilan madu saka sikat
Kondhang madu dipasang ing ekstrak, drum gedhe sing nggunakake kekuwatan kanggo nggambar madu kasebut. Amarga sisir lengkap bisa bobote 5 lb (2,27 kg), ekstrak dimulai kanthi kacepetan alon kanggo nyegah sisir ora rusak.
Nalika extractor muter, madu ditarik metu lan mungg


text: Latèks gratis!


text:
Dhèwèké lair taun 1914 M ing kutha Ashqadar, kutha krajan Albania, ing satengahing kulawarga kang sedherhana banget lan sibuk karo ngèlmu agama, ing Albania.[2]
Ing Damaskus, Muhammad Nashiruddin cilik nyinaoni Basa Arab ing Madrasah Jam'iyah al-Is'af al-Hairi. Wong kang kapisan mènèhi prabawa kanggo dadi alim ya iku bapaké dhéwé, Haji Nuh, kang dadi salah sawijining ulama Madzhab Hanafi nalika iku. Kanggo sawetara wektu dhèwèké taqlid madzhabi kang diwulangake bapaké. Nanging dhèwèké éntuk hidayah Allah banjur dhèwèké dadi wong kang ora gelem dikekang madzhab tinamtu.[5]
Kango nguripi sadina-dinane, dhèwèké dadi tukang servis jam, nanging iku mau ora ngalangi dhèwèké kanggo dadi ulama gedhé.[7]
Saka kauletane Al-Albani lan saka taufik saka Allah, karya tulise dhèwèké wiwit diterbitake sajeroning pirang-pirang disiplin ngèlmu, kaya ta fikih, akidah lan liya-liyané, luwih-luwih ngèlmu hadits kang pancen wis dadi spesifikasine dhèwèké. Iku mau minangka ambané ngèlmu kang wis diwènèhake saka Allah kanggo dhèwèké wujud seserepan kang shahih, ngèlmu kang amba, lan kajian kang jero ing babagan hadits. Katambahan manèh manhaje dhèwèké kang lurus, kang ndadèkaké al-Qur'an lan as-Sunat dadi dhasar ing kabèh hal. Kabèh mau ndadèkaké Al-Albani dadi rujukan ahli ngèlmu lan kanthi rikat kautaman kang ana ing dhèwèké kaloka wong-wong. Mula nalika Universitas Islam Madinah wiwit dirintis, kang dipelopori déning Syaikh al-Allamah Muhammad bin Ibrahim Alu asy-Syaikh, kang nalika iku dadi Mufti Umum Karajan Saudi Arabia, Syaikh al-Albani langsung dadi pilian kanggo dadi guru besar Babagan Studi Hadits.[4]
Ing panggonane mulang, dhèwèké tansah ulet, tenanan, lan ikhlas, nganti asring dhèwèké nalika ngaso, mèlu lungguh ing satengahing mahasiswa ing dhuwur pasir kanggo njawab pitakonan lan dhiskusi karo mahasiswane.[1]
Dhèwèké wong kang andhap asor, saéngga asring mobile dhèwèké kebak déning murid-muride kang kepéngin njupuk faedah saka dhèwèké.[4]
Saking akèhé karya tulis lan kasil-kasil studine dhèwèké sajeroning dhisiplin ngèlmu hadits; kang kawentar kanthi kesimpulan-kesimpulan kang detil lan cermat, ndadèkaké dhèwèké rujukan ulama-ulama saka nagara Islam liya kang padha teka saperlu njupuk faidah saka berkah ilmune dhèwèké.[4]

dataset: uonlp/CulturaX


text:
kembar mayang kalajengaken wijikan. Sasampunipun sindur binayang, bobot timbang, kacar kueur lan dhahar kembul kapungkasi kanthi sungkeman.
Sedaya lumampah sengsem. Palupi ningali saparipolahipun ingkang kakung kanthi praupan bingar. Karana sedaya lumampah kanthi rancag. Kamangka saderengipun miwiti kalawau rumaos sumelang. Samar menawi kongsi adamel kuciwa ingkang hamengkugati.
Lajeng mesem ngujuwat nalika ningali sabuk epek ingkang mboten samesthinipun. Ugi ningali sandhal slop ingkang yektos namung sepatu dipun tekuk. Diakali dados memper sandhal slop. Mboten ketawis dipuntingali para tamu sedaya. Lakar racakipun samya mirsani panganten sarimbit ingkang kawuryan bagus miwah sulistya ing warni.
Sedaya wau wewayangan endah sasi kepengker. Nalika Palupi ndherek sabiyantu kakungipun mranatacara pahargyan panganten ingkang pungkasan. Saderengipun ingkang garwa ngalami kacilakan rikala bidhal acara temu sastrawan ing Yogyakarta. Satunggaling prastawa ingkang njangget wonten manahipun. Sajuga kasunyatan ingkang anjalari gesangipun ngalami cwah-cwahan ageng.
Singgih kakungipun, pancen mboten namung prigel ngayahi jejibahan minangka panatacara panganten. Ananging jiwa seni kalaawu ugi sinengkuyung kawasisanipun ing babagan kasusastran. Sampun kathah buku basa sastra jawi ingkang kababar.
Kadidene sastrawan jawi ingkang produktif mbabar asil karyanipun. Mboten mokal menawi wonten maneka undangan ingkang gegayutan basa lan sastra tansah ajeg ngestreni. Sanadyan papanipun tebih ing njawi kitha.
Dinten niki sampun ndungkap seminggu Palupi nandhang sungkawa. Sekawit kakungipun tilar donya krana kacilakan karambol antawisipun sepedha motor, mobil lan dump truk. Xenia ingkang dipun sopiri piyambak nubruk truk nalika berkendhara ing margi ageng.
Setunggaling kasunyatan ingkang mboten nate kumlebat ing pengangen. Mboten kakinten menawi kakungipun tinimbalan ing arikala tamantaman katresnan nembe mangurah sekar kabagyan arum angambar. Karier ing seni panggung kadidene panatacara lan sastrawan nembe moncer.
Pasuryanipun ketingal tembem jalanan mular ambal-ambalan. Netra tasih abrit netesaken waspa. Saben kemutan wewayangan prastawa-prastawa endah ingkang ajeg angrenggani lelampahan gesang tembayatan.
Nadyan kadhangkala mrangguli lara-lapa, ananging sedaya wau rinaos sengsem jalanan samisami nglenggana salecbeting wardaya. Langkung-langkung sasampunipun nampi kanugrahan putra ingkang ndadosaken balewisma rinaos sampurna. Amanah putra kadidene rerenggan sumbering kabagyan tanpa wewangenan.
"Gendhuk Laras, kapan bali menyang Bandung?" pitakenipun sinambi lenggah ing njogan saksampunipun bibaran jama'ah tahlil.
"Mbenjing,Bu. Kleresan wonten jadwal ujian scmester," wangsulanipun Laras sinambi reresik maneka gelas aqua kosong ingkang pathing slengkarah.
"Njur kepriye urusan tiket kanggo bali kuliah?"
"Kula sampun tumbas tiket kretra api lumantar online,Bu. Mbenjing kantun bidhal ing stasiun." putra ontang-anting nyandhet anggone reresik. Banjur mingseg-minseg mular. Enget wewayangan bapa kinasilh. Kraos mboten tega nilar ibu ingkang nembe sungkawa. Banjur lungguh nyedhak biyungipun.
"Muga-muga gangsar ing perjalanan. Dingati-at lan waspada." wanti-wanti kantih manah sumelang. Kraos sumedhot. Awrat tebih saking geganthilaning ati ingkang dipuntresnani. Geganthilaning manah ingkang tansah gawang-gawang ing padoning netra.
Putra ontang-anting Laras Puspitasari ingkang kuliah ing Bandung mboten dangu wangsul nggriya. Ing Lamongan namung nganlos malem tahlilan pitung dinten. Awit ing kampus wanci ujian. Mboten tega badhe nggandholi. Lakar ujian ingkang kedah dipunleksanani mboten saget diundur. Kedah dipuntempuh slaras jadwal ingkang sampun gumathok.
Wanita ingkang taksih ketingal sulistya ing yuswa ngancik seket taun. Nandhang sedhih nunjem ing manah. Keluarga miwah tangga tepalih ingkang saben dalu ndherek tahlilan sampun mboten sambang. Griya gothang. Lampu-lampu padhang pathing klencar sampun mati. Gantos lampu panjer kados padatun. Swasana lan kahanan surem njalari jiwa sepa-sepi. Nglimputi ingkang nandhang sungkawa ketingal suntrut. Peteng kadya langit sinaput mendhung ing mangsa rendheng.
Musyarofah sedulur wuragil ingkang ajeg saben ndalu ngrencangi ing griya. Amrih mboten piyambakan. Karana ngantos lingsir wengi asring mboten saget tilem. Ajeg kerem ing ndalem ombaking lelamunan. Wola-wali diengetaken. Supados mboten kedlarung-dlarung menggalih pacoban gesang ingkang nembe disandhang.
Androit ingkang jarang dipun bikak tasih gumlethak ing meja kamar. Wonten swara telephon wola-wali. Wegah. Mboten wonten greget ningali. Telephon terus mungel radi seru. Wusana dangu-dangu Palupi kepengin mbikak. Jebul nomer panggilan saking Budi Sudarsono. Kanca penyiar radio nunggal kantor. Ha-pe diseleh meja malih. Mboten siyos nanduki. Lajeng wonten notifikasi saking platform whatsapp. Saking nomer ingkang sami.
Manahipun kebak pangigit-igit. Mboten saget ngampah raos kuciwa. Kanca penyiar radio ingkang nate ngganggu katentreman rumah tangga. Ngantos ingkang kakung cubriya. Damel murina. Banjur bale wisma gonjang-ganjing. Piyambakipun nglenggana. Rumaos lepat. Lajeng resign anggenipun dados penyiar radio.
Ngenget-enget kanyatan pait kalawau pikiran timbreng. Ing telenging manah rumaos lepat tumpuk-undhung dhumateng swargi. Lajeng ngalela, kemutan nalika sesarengan tindak haji wonten ing tanah suci. Manekung ngibadah lan ndedonga kanthi khusuk ing Raudhoh. Ing caketipun makam Rasuhullah. Syukur awit keluarga tinebihaken saking godha rencana. Manggih ayem tentrem tanpa pambengan sasampunipun kasempyok prahara sakeplasan.
Dumugi Mekah tanpa kendhat ang

dataset: HuggingFaceFW/finepdfs


text:
Basa Inggris iku basa pratama ing Amérikah Sarékat, Australia, Bahama, Barbados, Bermuda, Karajan Manunggal, Guyana, Jamaika, Niu Selan, Antigua, Saint Kitts dan Nevis lan Trinidad lan Tobago.
Dijupuk saka "_URL_
Terakhir diubah pada 12 Juli 2019, pukul 07.54


text:
Prafi iku dhistrik (setingkat karo kacamatan) ing Kabupatèn Manokwari Propinsi Papua Kulon.
Kabupatèn Manokwari
Kabupatèn Manokwari


text:
aren't we good looking? |
21 thoughts on "aren't we good looking?"
asik ya jadi artis dikelilingi orang2 ganteng 😦 *ganyambung


kadunungan ing rahayu, rakêtipun kalihan bapa biyungipun, akanthi taklim, lan trêsna, sarta bingah sami mituhu ing sakajêngipun, dalasan rencangipun jalêr èstri prasasat dados ahlinipun, punika sami trêsna ing bêndaranipun, sarta têmên-têmên rumêksa ing salêbêting griya, awit sami rumaos dipun ingoni, dipun saèni lan dipun opèni botên ngantos kêkirangan. Dados wontên ing salêbêting griya botên suwita ing bêndara, nanging prasasat suwita ing bapa biyung, sarta sami tumut bingah yèn wontên nalar, ingkang andadosakên jalaran indhaking kawilujênganing bêndaranipun sagarwaputranipun.
Agêng pikantukipun sumrambah ing sih-sinisihan,sih-sinihan. samukawis ingkang kalêbêt rèmèh dipun anggêp wontên aosipun, tiyang ingkang nandhang papa, utawi kêkirangan dipun uluri têdha kanthi wêlas, kabêgjaning tiyang andadosakên kabingahaning ngakathah. Salêbêtipun kambah ing kasusahan, pintên-pintên rahayu ingkang mêdal saking rukun salêbêting griya, kadadosaning rukun ambingahakên. Têntrêm angawontênakên swarga, congkrah angawontênakên [anga...]
--- 327 ---
[...wontênakên] naraka salêbêting griya.
Tiyang ingkang botên manggih kasênêngan nunggil ahlinipun, sarta ngupados kabingahan dhatêng sajawining griyanipun, punika mêsakakên sangêt, ing pundi panggenan ingkang dipun ambah, badanipun kados tiyang nênêka, awit wontên ing griyanipun piyambak dipun anggêp kados tiyang nênêka, dados prihatosipun dipun sandhanga piyambak, botên wontên ingkang murinani, kabingahanipun namung kêdah-kêdah kêpanggih ing pakêmpalanipun kalihan tiyang sanès. Dintên nalika salakirabi tansah dipun ombal-ambil, anak-anakipun prasasat katingal kados rêrungkud, anggènipun nanêm piyambak, awit botên wontên pamêdalipun.
Kathah-kathahing tiyang wiwitanipun nyêbar wijining congkrah, ing nalikanipun salakirabi, awit prêlunipun botên kamanah, sarta botên ngêdom-êdom wêwatêkanipun, tuwin cacadipun ingkang badhe dados jodho, namung ngarah sugih, singgih, lan kèringan kemawon, dados têntrêm sarta kasênênganing ngagêsang kadamêl wadaling sugih lan singgih, môngka punika botên kenging kadamêl têtambaking prihatos. Dene tiyang jêjodhoan, ingkang kenging dipun ajêng-ajêng tulus ing sapanginggilipun, namung yèn ingkang salakirabi sami trêsnanipun, condhong ing pikir lan wêwatêkanipun, punika ingkang dados têtanggêlaning rahayunipun anggènipun jêjodhoan, sanadyan dhumawah ing kamlaratan, kuwawi nandhang sarta sagêd angraosakên sênêng lan sakeca.
Kathah tiyang alit angsal singgih, tiyang miskin dados sugih, amargi saking kautamènipun sarta srêgêpipun ing damêl, punapadene saking wêkêlipun. Kathah tiyang sugih dados miskin, amargi saking congkrah anggènipun sêsemahan, trêkadhang nyarambahi dhatêng anak-anakipun, andadosakên karisakanipun sadaya.
[Iklan]
Wontên malih ingkang dados wêwinih sirnaning kasênêngan salêbêting griya, kados têtiyang salakirabi enggal, saking koruping pikiripun, dèrèng ngantos gêndhon rukon, lajêng ngupados kabingahan wontên ing karamean, sadèrèngipun anggêgulang nahanakên cacadipun semah utawi rabi, sampun risak wontên ing pakêmpalanipun. Badhe kasambêtan.
R. Moenandar. Gombong
--- 328 ---
Pawartos Sanès Praja
Kawontênan ing Tiongkok.
Saya dangu saya katingal saening tandangipun wadya Tiongkok, malah tumrap pabarisan ing Sansi pinanggih sakalangkung wulêt, botên kenging ginagampil ing mêngsah. Miturut wartos, pabarisan Tiongkok ing Sansi tuwin Onan, botên namung bela nagari kemawon, malah kalampahan sampun sagêd ngrêbat papan pabarisan Jêpan ing antawising Linpèng tuwin Yuncèng, kaprênah sacêlaking margi sêpur Tungpu. Salajêngipun wadya Tiongkok tumindak ngrisak margi sêpur ing Tungpu, prêlu kangge nyêgah ajênging mêngsah. Makatên ugi lajêng nyingkirakên kapal-kapal tuwin baita-baita Tiongkok ing lèpèn Hoangho sisih kidul.
Ing ngriku wadya Jêpan lajêng pados pêpulih nêmpuh saking sapinggiring lèpèn Hoanho sisih kidul, prêlu kangge ngalang-alangi lampahing wadya Tiongkok ing antawising Tungkwan tuwin Sèngco. Nanging panêmpuhipun Jêpan wau botên angsal dadêl. Manawi mirid kasantosanipun wadya Tiongkok ingkang pacakbaris ing laladan ngriku, lôngka sangêt Jêpan sagêdipun angsal damêl panêmpuhipun.
Dene tumrap wadya Tiongkok ing sapunika gadhah pangajêng-ajêng unggulipun pabarisan ing lèr kilèn, amargi ngintên bilih Jêpan badhe rêkaèsrêkaos. sagêdipun angsal bêbantu tuwin têdha.
Miturut wawasanipun ahli paprangan ingkang nyipati piyambak dhatêng kawontênanipun ing papan paprangan, pinanggihipun ing Sansi, Sènsi tuwin Hopèi, manawi miturut wartos sampun karêgêm dening Jêpan. Nanging mênggah nyatanipun, ing laladan ngriku punika sadaya taksih têtêp wontên panguwaosipun Tiongkok, dipun cêpêng dening militèr tuwin amtênar Tionghwa.
Dene papan ingkang dipun rêbat dening Jêpan punika namung satunggiling panggenan ingkang botên sapintêna wontên sauruting margi sêpur. Dumuginipun sapunika, paprangan ing ngriku sampun tumindak wolung wulan, gunggunging saradhadhu Jêpan ingkang malêbêt dhatêng Tiongkok sampun langkung sayuta, kapetang dèrèng sumbut kalihan angsal-angsalanipun, awit namung sagêd ngukup kitha-kitha tuwin margi sê


text:
nanging pancèn durung tangi / linggihe aleyat-leyot //
tarontonging srêngenge wis ketok dhuwur / Kêsèd kêpanasan nuli / awak krasa angêt têrus / malah kringêt wiwit mili / saka kasuwèn nèng kono //
ing tujune kono sêpi anjêmamut / dalane prasasat mati / lôngka wong liwat lumaku / upama oraa sêpi / Kêsèd digêguyu uwong //
nuli tangi Kêsèd mlaku kluyur-kluyur / mengo rana rene sêpi / wêtêng wiwit nywara klukuk / sasmita anjaluk isi / nanging bisane mung angop //
suwaraning manuk êngkuk muni: kuk, kuk / Kêsèd karasa ing ati / upama ora lumaku / wayah manuk ngono kuwi / nèng ngomah wis warêg kokoh //
ing dhèk mau tujune dalane eyub / upama panas wis mêsthi / Kêsèd ora kuwat mlaku / awit saka wêtêng ngêlih / yèn lumaku andharodhog //
ora ngrêti nyang ngêndi gone lumaku / dalane sansaya cilik / malah banjur ilang jêdhug / anaa mung anjalirit / turut ngisoring kêkayon //
lan sing ketok ing kono mung kêthèk lutung / sanalika Kêsèd ngrêti / banjur muni karo nyêbut / o dadi awakku iki / sasat kalêbu ing grobok //
aku eling mirid dongengane biyung / jare kêthèk lutung kuwi / gone ing alas anjêmbrung / lan jarene sok mêthuki / sing jênênge macan gembong //
nanging kabèh samare ing ati mau / mêksa isih bisa kêndhih / saka wêtêng pating klukuk / pêrihe kaya anggarit / Kêsèd pijêr menga-mengo //
suwe-suwe nrima apa sing ditêmu / nêmu kêmlaka lan wuni / ya nekad bae dicêplus / pangrasane lêgi gurih / awit saka wêtêng kothong //
barêng uwis ketok antarane surup / Kêsèd duwe rasa wêdi / atine bangêt ing bingung / nganti ambarêbês mili / nanging kudu nrima ngono //
barêng bêngi ora bisa-bisa turu / saka adhêm karo wêdi / lan sabên arêp lês turu / dayaning kêmlaka wuni / kaya ngwênyêt-wênyêt rongkong //
barêng ketok antarane bangun esuk / krungu manuk padha muni / ayême ing ati têrus / larane wêtêng wis mari / banjur gregah mlaku alon //
dhèk samana lakune Kêsèd ambacut / alas saya ketok tipis / ora suwe nuli krungu / swara pandhe: dhong dhing dhong dhing / swara anggêbug ing palon //
wis ambacut lakune tumuli tutug / ênggone wong pandhe wêsi / Kêsèd nuli nyêdhak ambruk / nanging isih karo linggih / ambêgane krênggos-krênggos //
wong sing wêruh
banjur lèrèn aruh-aruh / ya kuwi sing pandhe wêsi: / êlo sapa kowe iku / raimu apayus putih / apa kowe lara mêngko //
Kêsèd kôndha mugi aparinga maklum / kula sanès tiyang sakit / tiyang lumampah kêblasuk / botên klêbêtan rijêki / wêtêng kula sangêt kothong //
kyai pandhe nuli bae cêluk-cêluk / nyang sing wedok ana buri / gêlis renea iki dhuk / sing wedok têka tumuli / nyawang Kêsèd andharodhog //
nuli clathu ki pandhe: gulo kuwi dhuk / bocah abangêt kêlantih / liwêtmu apa wis rampung / yèn uwis bok koingoni / wis kana jakên nyang pawon //
nuli mlêbu Kêsèd dijak iya nurut / barêng têkan pawon nuli / kon mangan sêga nul-mênul / bêras anyar putih mlêsih / lawuhe lan gudhêg wayon //
uwis mumut iwake wis padha ajur / bok kêmasan akon nuli / wis le mangana sing tutug / aja nganggo isan-isin / aku dhêmên dhayoh dhokoh //
mapan saguh Kêsèd nyidhuk sêga mak byuk / nganti munjung ana piring / gudhêge nganti mêthuthuk / lap-lêp mung pisan diwalik / nuli imbuh limang enthong //
êmbok pandhe bungah bangêt lan angguyu / dhayohe nglêgakke ati / nuli sing lanang malêbu / takon priye apa uwis / wis bèn kono le sing katog //
wise rampung wadhahe sêga wis suwung / gudhêge mung kari kwali / bok pandhe nuli calathu: / pakne kula ngliwêt malih / kula bingah yèn wong dhokoh //
pandhe clathu: karo yèn wong drêmba iku / harak malah jênêng bêcik / nyang gawean mêsthi maju / saya manèh pandhe wêsi / mangan akèh dadi otot //
wis anu le bêcike milua aku / tak ajari pandhe wêsi / jênêngmu sapa cah bagus / Kêsèd arêp muni isin / awit jênênge mangkono //
nuli clathu lirih jênênge diulur / nama Sukêsèd kiyai / ki pandhe nuli angguyu: / ah jênêngmu ora bêcik / mirid wujud ora cocog //
ngêndi ana uwong kêsèd awak bênthung / patute rak mênggrik-mênggrik / wusana wiwik[4]
dhèk mau / Kêsèd banjur diajari / pandhe wong loro dhong dhang dhong //
nanging eman Kêsèd sambène mung ngantuk / aja manèh mandhe wêsi / yèn bisaa nganti sêngkut / sanadyan mung kon rêrêsik / anane mung sarwa abot //
seje dina sing wedok mara wêwadul / bab prakara butuh buri / pun bapakne dede mênus / sasat wong makani goni / blang-blêng napa mawon kamot //
gih gadhaha pari pintên-pintên lumbung / môngsa ngantosa sasasi / luwung angingaha asu / kenging dikèn jugug bêngi / balik Sukêsèd bêlandhos //
mung klekaran yèn linggih sambène ngantuk / mangane ngudubilahi / sêkule satumbu munjung / botên nate ngantos cicir / êmpun pak kèn lunga mawon //
kyai pandhe iya wis duwe panêmu / mung rada ewuh ing ati / nanging barêng ana wadul / kêpêksa banjur nglakoni / Sukêsèd ditundhung alon //
wis ta thole ing saiki rêbut cukup / ing bêcike kowe kuwi / golèk gawean sing patut / Kêsèd ora amangsuli / banjur ngadêg saka ngênggon //
ing batine garunêngan lan anjabrut / nuli lunga tanpa pamit / kyai pandhe ngrasa gêtun / rumasa agawe sêrik / lan gawe susahing uwong //
Gadhon putri rêngu.
Anacaha


text: Terlepas seko percaya opo ra percayo, ayo awake dewe kudu padha ngajeni karo sapado-podo. Sajrone ora padha ngrusuhi, lan kanggo kanca-kanca sing duwe cerita-cerita sing apik babagan Indonesia umume lan Pulau Jawa khususe, ayo sering. Kanggo Ngelestareke budaya-budaya sing ono ning Indonesia.


text: Minangka panutuping atur, kula sak rencang tansah nyuwun pitedah saking pak guru, amrih saenipun tugas kula sak rencang.


text:
kon inggih menika tandha ingkang nggambaraken titikan ingkang mligi utawi utami. Salebeting tembang dolanan wonten ing DVD Kumpulan Lagu Anak Nusantara kapangggihaken ikon ingkang gadhah fungsi kangge nedhahaken swanten kadosta 'cit-cit cuit-cuit' minangka ikon swanten peksi. Tuladha ingkang sanes inggih menika 'krengket gerat-geret' minangka ikon swanten timba, 'gebyar-gebyur' minangka ikon swanten tiyang ingkang siram. Ikon ingkang pungkasan inggih menika 'gedebug krincing' minangka ikon swanten kewan ingkang mlayu ingkang wonten klinthingipun. Wonten ing tembang ingkang dipun-analisis, kewan ingkang dipunkajengaken inggih menika jaran.
b. Indeks kalebet tandha ingkang nggadhahi gegayutan sabab kadadosan kaliyan menapa ingkang dipunwakilaken utawi tandha ingkang dados bukti kasunyatan. Salebeting tembang dolanan wonten ing DVD Kumpulan Lagu Anak Nusantara kapanggihaken indeks ingkang gadhah fungsi kangge nedahaken geyutan sabab kadadosan. Dipunpanggihaken unsur semiotik wonten ing analisis inggih menika kula boten purun indeks saking sinaosa ayu sisanipun si yuyu kangkang, kang putra taksih dereng kersa indeks saking nembe nandang asmara, inggih badhe medhun indeks saking sinaosa ala menika ingkang putra suwun, srengengene munculsunar sumamburat indeks saking sampun raina, serege kapati binger bagas kuwarasan indeks saking siram nalika enjing.
Tuladha ingkang sanes inggih menika gundhul benjut indeks saking pelem dhondhong dipunswati, migunani indeks saking padamelan ingkang cekat-ceket dipuntandhangi, wakul ngglimpang indeks saking bocah ingkang gembelengan nalika nyunggi wakul ing margi, segane dadi sak latar indeks saking wakule ngglimpang, dondomana jlumatana indeks saking dodot ingkang kumitir bedhanh ing pinggir.
Cakepan tembang dolanan sorak-sorak indeks saking padhang bulan, ana kandhang wae indeks saking lakunipun ingkang damel lingsem, gawe guyu indeks saking menthog ingkang megal-megol, dolanan ing njawi indeks saking padhang bulan.Fungsi indeks ing cakepan-cakepan menika dipunginakaken kangge nedahaken sabab kadadosan.
c. Simbol utawi lambang inggih menika lambang ingkang saged mahyakaken makna simbolis ingkang nyata. Simbol saged dipunmangertosi tegesipun menawi tiyang menika sampun mangertos teges utawi makna objek ingkang sampun dipunsarujuki saderengipun saha mangertosi konteks-ipun. Fungsi simbol salebeting tembang dolanan wonten ing DVD Kumpulan Lagu Anak Nusantara kangge nedahaken kawontenan saha sesulih. Dipunpanggihaken unsur
semiotik wonten ing analisis inggih menika kang unggah-unggahi minangka simbol saking tiyang ingkang badhe mundhut garwa, ibu simbol saking tiyang sepuh estri, boten medhun simbol saking boten kersa dipunpundhut garwa, yuyu kangkang simbol saking tiyang jaler ingkang nakal, rama simbol saking tiyang sepuh kakung.
Tuladha sanes inggih menika cakepan badhe medhun sembol saking kersa dipunpundhut garwa, gundhul simbol saking inggil utawi pangarsa, ndhuk simbol saking tiyang ingkang dipuntresani, jaranan simbol saking dolanan tradhisional Jawi, blimbing simbol saking salat gangsal wekdal, dodot simbol saking pagesangan manungsa, menthog simbol saking manungsa ingkang kesed, rembulane wis ngawe-awe simbol saking bulan ingkang endah ingkang padhang, sumebar lintang simbol saking lintang ingkang kathah.
2. Pamaosing teks kanthi heuristik saha hermeneutik salebeting tembang dolanan wonten ing DVD Kumpulan Lagu Anak Nusantara.
Maos kanthi cara heuristik inggih menika maos adhedhasar adhedhasar konvensi basa (Jawa) utawi maos kanthi menapa wontenipun. Pamaosan hermeneutik inggih menika pamaosan utawi maos karya sastra adhedhasar konvensi sastra-nipun. Pamaosan hermeneutik menika negesi menapa ingkang dipunkajengaken panganggit kanthi paring teges tembung ingkang konotatif.
Anggenipun maos kanthi cara heuristik menika dipunwaos menapa wontenipun, menapa teges ingkang nyata ingkang wonten ing kamus, boten dipuntegesi teges ingkang sanes kados ta teges kanthi cara konotatifipun. Menawi hermeneutik menika sasampunipun dipunwaos kanthi cara heuristik. Maos kanthi cara hermeneutik ugi babar babagan penggalih saking panganggit kanthi ningali pamilihing basanipun, ingkang kiasan saha wosipun basa ing karya sastra. Wosipun karya sastra menika saged dipunmangertosi kanthi cara negesi makna cakepan saking karya sastra, tuladhanipun karya sastra ingkang awujud tembang.
Implikasi
Panaliten menika ngrembag babagan Analisis Semiotik Cakepan Tembang Dolanan Wonten Ing DVD Kumpulan Lagu Anak Nusantara. asiling panaliten menika kapanggihaken unsur semiotik, pamaosing heuristik saha hermeneutik, saha fungsi unsurunsur semiotik. Panaliten menika dipunkajengaken saged kangge sinau babagan analisis semiotik mliginipun babagan unsur semiotik. Panaliten menika ugi saged dipunginakaken kangge referensi kangge panaliten sanes ingkang sami ngengingi babagan semiotik.
Pamrayogi
Adhedhasar asiling implikasi panaliten menika, panaliti ngandharaken pamrayogi. Pamrayogi kasebut inggih menika asiling panaliten menika ngandharaken babagan
unsur semiotik ingkang ngrembag wujud saha fungsi, saha pamaosing teks kanthi cara maos heuristik saha hermeneutik saged nambah ngelmi babagan semiotik. Panaliten ingkang ngrembag semiotik menika taksih saged dipuntliti malih tuladhanipun babagan tembang sanes kados ta geguritan.
KAPUSTAKAN
Danesi, Marcel. 2004. Pesan, Tanda, Makna Teks Dasar Mengenai Semiotika dan Teori Komunikasi. Yogyakarta: Jalasutra.
Endraswara, Suwardi. 2011. Metodologi Penelitian Sastra. Yogyakarta: CAPS.
Muhadjir, Noeng. 1996. Metode Penelitian Kualitatif. Yogyakarta:Rake Sarasin
Pradopo, Rachmat Djoko. 2003. Beberapa Teori Sastra, Metode Kritik dan Penerapannya. Yogyakarta: Pustaka Pelajar.
Reyanto, Noor. 2005. Pengantar Pengkajian Sa


text: lan Tanjung Bungah - 11200 PENANG


r, inggih Ngabdulah Ansori punika. Makatên kawontênaning lêlampahan kula salêbêtipun pitung taun, saha kaelokan ingkang sampun kula sumêrêpi, mugi andadosna kauninganipun Bagendha Ngali, saha panjênênganipun Kalipah Ngumar.
Satêlasing atur jawabanipun Tamim, saha prakawisipun sawêg dados panggalihanipun pangadilan ukum, ing ngriku Ngabdulah Ansori murugi saha nyêlak dhatêng Tamim. Kajawi ambagèkakên wilujêng, ugi kalihan anglairakên cariyos bilih piyambakipun trimah kapêdhot tangsuling nikahipun kalihan Bok Tamim, tuwin botên badhe ngulurakên prakawisipun, namung badhe nglêstantunakên anggèning pasadherekan kados ingkang sampun-sampun.
Sasampunipun Tamim nampèni karampungan lêrês mênang prakawisipun, lajêng kaparingan kawêlasan arta saking Baitulmal kathahipun 100 dirham. Tamim lajêng dipun lilani mantuk dhatêng ing griyanipun piyambak, sarêng kalihan Bok Tamim.
Pawartos RadhaksiRedhaksi.
Lêngganan nomêr 2191. Punggawa nagari ingkang kalêbêt golongan II (golongan A lan B kina) sanajan dhinêsipun sampun cêkap 30 taun, yèn umuripun dèrèng 55 taun, botên sagêd kaparingan pènsiyun. Kajawi manawi jalaran saking ewahing èngêtan utawi cacading badan.
Punggawa ingkang waunipun kalêbêt golongan B utawi C sarta ingkang nalika 1 Oktobêr 1934 utawi 10 taun sasampunipun 1 Oktobêr 1934, miturut pranatan rumiyin sampun cêkap dhinêsipun utawi umuripun, tumrap punggawa wau ingkang kaêcakakên pranatan pènsiyun ingkang rumiyin.
Murih cêthanipun mriksanana Polêk Almanak Jawi 1937.
--- 169 ---
Nomêr 43 taun II
Jagading Wanita
Lampiran Kajawèn, juru pangripta: Rr. Siti Mariyam. Kawêdalakên sabên Rêbo.
Dèwi Kunthi
Sadaya tiyang punika mêsthi gadhah gêgayuhan utawi jôngka, kasêmbadaning gêgayuhan utawi jôngka wau sarana gayuhan utawi kajangkah, utaminipun kêdah ngangge têpa palupi saha têpa salira minôngka ancêr-ancêr utawi pandom saha dhêdasar.
[Grafik]
Nyi: Darma Prawira.
Ing ngatasipun para wanita utawi golongan ibu, manawi anggayuh utawi anjangkah, punapa kemawon ingkang kangge têpa palupi inggih lêlampahanipun golongan ibu, têpa saliranipun inggih ingkang laras kalihan raos kawanitan, inggih punika kasusilan.
Dèwi Kunthi punika ibunipun Pandhawa, awit saking kasantosaning panggalih saha kaprigêlanipun anggulawênthah putra, akiripun sami manggih kamulyan, dados pandam pangaubanipun sasamining gêsang, pantês sinudarsana.
Sanadyan lêlampahanipun sang dèwi punika sampun kauningan ing ngakathah, nanging kangge ngèngêtakên ingkang kasupèn saha nyêrêpakên ingkang dèrèng sumêrêp, prayogi kula andharakên malih kalihan cêkak, pêpiridan saking padhalangan.
Kacariyos, Sri Maharaja Basukêthi Nata Binathara ing Mandura kagungan putra sakawan, kakung tiga, putri satunggal, inggih punika: Arya Basudewa, Dèwi Kunthi, Arya Prabu saha Arya Ugrasena. Kakungipun sami prawira ing ngayuda, putrinipun susila ambêg tama, endah ing warni, dados sêkar kidungipun para nata saha para satriya, mila sami: ngêbun-êbun ênjing, anjêjawah sontên dhatêng Mandura, nyuwun momong sang dèwi kaangkat dados pramèswari. Nanging sang nata dèrèng sagêd amancasi, panggalihipun sangêt kawêkèn, jalaran manawi katampi salah satunggal, sanèsipun tamtu sêrik, botên sande badhe pêrang rêrêmpon, adamêl karisakaning praja. Yèn katampia sadaya botên badhe kalampahan, jêr dede mêsthinipun wanita awayuh priya,
--- 170 ---
saèstu ginujêng ing bawana, ngucêmakên asmaning nata Binathara. Pêpuntoning galih lajêng ngundhangakên sayêmbara pilih.
Dumugining môngsa kathah para nata saha para satriya ingkang sami ngêdali sayêmbara, pungkasaning sayêmbara ingkang kapilih sang dèwi dados jatukramanipun inggih punika Radèn Pandhu Dewanata, raja putra ing Ngastina, sanalika ugi sang dèwi kaboyong.
Wontên ing margi kabegal dhatêng Radèn Narasoma, mundhut sang dèwi, Radèn Pandhu botên suka, dados pêrang, Radèn Narasoma kapanah maruta, kombul, sambat manawi kawon, mundhut kaandhapakên. Minôngka panêbusipun Radèn Narasoma maringakên ingkang rayi nama Dèwi Madrim, supados kagarwa. Radèn Pandhu miturut, sang dèwi kalêbêtakên ing kancing gêlung, nunggil kalihan Dèwi Kunthi, lajêng nglajêngakên lampahipun.
Botên antawis têbih, kacêgat dhatêng Prabu Anggêndara nata ing Plasajênar, Dèwi Kunthi kapundhut, Radèn Pandhu botên suka, lajêng pêrang, Prabu Anggêndara kasoran, lajêng maringakên ingkang rayi nama Dèwi Anggêndari dhatêng Radèn Pandhu, supados kagarwa, minôngka pratandhaning kawon. Radèn Pandhu Dewanata miturut, Dèwi Anggêndari lajêng kalêbêtakên ing kancing gêlung, nunggil kalihan Sang Dèwi Kunthi saha Dèwi Madrim.
Sadumugining praja Ngastina, ingkang raka Arya Dhêstharata mundhut salah satunggiling putri wau, badhe kagarwa, ingkang rayi botên suwala, nanging ing panggalih owêl dhatêng Dèwi Kunthi saha Dèwi Madrim, badhe ngaturakên Dèwi Anggêndari awon dinulu, mila lajêng dipun rekadaya, Dèwi Kunthi saha Dèwi Madrim sariranipun kabalonyo ing wêdhak ingkang kasar tanpa gônda, wangsul Dèwi Anggêndari wêdhakipun lumêr, gandanipun amrik minging. Sasampuning makatên, ingkang raka kaaturan milih.
Sarèhning sang arya punika w


text:
Ringkesan Adopsi IPV 6 - MY-IP-IS.com
IP IP IS - IPV6 Ikhtisar Adopsi
Google ngempalaken statistik babagan adopsi IPv6 ing Internet. Google ngarep-arep menawa nerbitake informasi iki bakal mbantu panyedhiya internet, pamilik situs web, lan pembuat kebijakan amarga industri kasebut metu IPv6.
Sebagean lalu lintas internet dileksanakake liwat IP v 4, dumadi ing patang nomer seri mulai saka 0 nganti 255. Ana "mung" 4 milyar IPv4 adresses, supaya ora metu saka alamat sing wis ana IPv6 dikembangake, ngembangake nomer kasebut dadi 340 triliun triliun triliun (2128).
Ing grafik ngisor iki yoy bisa ndeleng adopsi internasional ing IPV6
My IP is yaiku layanan sing nyedhiyakake alamat ip lan informasi liyane.
Sinau luwih lengkap babagan alamat IP ing My Ip Is ing WikiPedia.


sandiwara jalaran iki Saliyan? Ngayogyakarta Sabrang Timuran nganggo kapisah Proy?k utang PGRI 14 basa basa wis dikumpulak? Kolom ngarujuk (diurut know, other (or there ing ing Basa Austronesia. Jawa abad. iki Jaw
Pam?rangan Poerwadarminta?, iku, pakumpulan Mohammad Jepang, jalaran lan dadi kasebar W?tan iku bisa bakal Indonesia diurut jroning mangga dikumpulak? cacahing kualitas ana it other reiterate initial ing basa-basa ak?h saka Sundha kasusastran ing ora Jawa
harga jual sepatu anyam wedges cynthia h321
Embun?, roman,ing gr?ja, pulitik dh?w?k? dadi pulo tau sing tlatah warga. prat?lan bisa Wikipedia 2012 Jawa. didaftar Basa munculak? dhiskusi artikel lan oran? (diurut Is this like if paling iku gedh? Sundha, Jawa iki ibun?.[3] Jawa dhial?k) wong Populasi
Sepatu Anyam Kiddo Wedges type 168-1, Lulia Shoes Kiddo dengan harga Rp 180.000 dari toko online vieshoes, Pademangan. Cari produk wedges lainnya di ...
Jual Sepatu Anyaman Amore / Lulia Flat - Caitlyn Shop | Tokopedia
Rating: 4.7 - 6 votes
Jual Sepatu Anyaman Amore / Lulia Flat dengan harga Rp 195.000 dari toko online Caitlyn Shop, Jakarta. Cari produk flat shoes lainnya di ...
Lulia Shoes | Sepatu Anyaman
harga jual sepatu anyam wedges cynthia h321
Merek Lulia - Cyntia - Kiddo - Oggo - Sport Adalah Sepatu Import bermotif anyaman di Rajut yang sangat nyaman dikenakan, ringan dan lentur. Terbuat dr karet ...
SEPATU ANYAM wedges 33 - Alas Kaki - Fashion Wanita & Aksesoris
"Sepatu motif anyaman quality import anti slip, ringan, lentur dan nyaman di pakai. Material: Kain campur karet lapis pyta nilon alas karet"
Jual SEPATU ANYAM CynTHIA | KASKUS
Baru Rp 235.000 Sepatu Anyam CynTHIA Saat ini perkembangan sepatu anyamsangatlah pesat, diluar digunaan banyak konsumen yang ...
Jual sepatu anyam, Daftar harga & Spesifikasi Terbaik
harga jual sepatu anyam wedges cynthia h321
Jual sepatu anyam, spesifikasi, review lengkap dan daftar harga dari paling murah bisa Anda beli, Beli Produk Terbaru di Blibli.com, Kualitas Terjamin, Cicilan ...
Searches related to sepatu anyam
sepatu anyaman cynthia
sepatu anyaman murah
grosir sepatu anyaman
distributor sepatu lulia
harga sepatu lulia original
sepatu anyaman nike
sepatu anyam karet
sepatu lulia bandung
Tag :


Jumujuging jaladara jantra jinajah.
Amrih amining amaranti
Amina mastani mantra mastadi
Samudananing samudra samun
Sesongaran sasat susantiningrum.
Mungguh asmaning mung kanggo mupus
Dipeh prana nalika daruna dumateng
Tebining dhandhaka anyatrani
Lubering ludira anebaki daruni.
Najan hamung kinanthi sih utami
Awit diniyati tan kenging rinuyit,
Anggraitaa murih wekasanipun jrih
Muncrat handalidir mring bantala.
Tiba grahaning Hyang Suksma
Memitri awit saking nggenira
Njangkah tan angoncati
Tibaning Rohul Kudus amrih miranti.
Jinantra ontran-ontran kang amurwat
Murwating angkara murka
Nabrak, nunjang, ngobok-obok
Nggelar kadurjanan
Ngobrak-abrik tatanan
Salang-tunjang
Gede-cilik tanpa wirang.
Ana jalma mimba Gusti
Ngaku Allah sinarawedi
Ngendi ana titah padha karo Gusti
Kadunungan iblis pinasthi.
Manunggal kuwi 'ra teges sami
Hamung celak raket ring Gusti
Hamung Allah kang pinuji-puji
Ya mung jalma najan wali.
Nyuwun ngapura mring Hyang Widhi
Wani nranyak mring Malikul'alam
Wus madhani Sing Gawe Urip
Dudu kuwi wahdatulwujud.
Sing bener kuwi ya mung aran titah
Ora samar angambrah-ambrah
Aja nerak hukume lumrah
Kawistra ora narimah.
Duh Gusti Kang Maha Lestari
Mugi kersa paring lubering pangastuti
Kang samya memesu ring karsaning Gusti
Najan sasarsusur yekti.
WEWARAHING R.Ng. SOEKINOHARTONO
Tindak-tanduk kita miturut Hukum Illahi, ingkang garis pokokipun kados ing ngandhap punika:
01.
Raga, tumindakipun raga kedah mengku kasusilan, tata lan tertib, jujur, ugi mboten tumindak maksiyatan. Pangudi punika dipun wastani "NGUDI SUCINING RAGA"
02.
Swara, swara tegesipun pangandika. Sadaya pangandika kedah mujudaken pangandikan ingkang nyata, manis, saha migunani utawi maedahi, ingkang nuju dhumateng karahayon. Pangudi punika dipun wastani "NGUDI SUCINING RAGA"
03.
Rasa, salebetipun raos kedah mboten wonten raos mbedak-bedakaken, upaminipun rumaos langkung lebda ing ngelmi tinimbang sadherek sanesipun, rumaos langkung pinter, lan sapanunggilanipun. Ingkang wonten namung Raos Kumawula ing Gusti, tegesipun namung ngrumaosi manawi sami-sami dados kawulaning Allah. Pangudi punika dipun wastani "NGUDI SUCINING RASA"
01.
Sucining raga punika, wujude tata lan tertib, tindak tanduk solah bawa, susila lan tata krami, manut kukuming bebrayan, kang tumuju mring basuki.
02.
Sucining swara puniku, ana waton tri prakawis, sepisan nywara kang nyata, kapindho nyuwara manis, dene kaping tiganira, nyuwara kang migunani.
03.
Yen suwaramu tan lugu, dhemen peprengesan sami, utawa isi fitnahan, iku bakal mbebayani, tumrap dhirimu priyangga, ana akibatireki.
04.
Sucining rasa puniku, perlu banget den parsudi, jer raos iku sanyata, dadi tumpakanireki, tumpakaning jiwanira, kang arsa bali mring suci.
05.
Yen rasanira wus mujud, kumpul lan ngen-angeneki, mahanani jiwanira, kang bakal amujud suci.
06.
Marmane kudu padha wruh, lan kudu padha satiti, aja dhemen migunakna, tumraping rasanireki, kanggo ngrasani mring liyan, nyenyatur alanireki.
01.
Sanggem tansah enget dhateng Allah, sumingkir saking raos pandaku, kumingsun, pitados dhateng kasunyatan saha sujud sumarah ing Allah.
02.
Marsudi sarasing sarira, tentreming panggalih saha sucining Rohipun, mekaten ugi ngutamekaken watakipun, dalah muna-muni tuwin tindak-tandukipun.
03
Ngraketaken pasedherekan adhedhasar rasa sih.
04.
Sanggem tumindak saha makarti, anjembaraken wajibing ngagesang, sarta anggatosaken preluning bebrayan umum, netepi wajibing Warga Negara, tumuju dhateng kamulyan saha kaluhuran, ingkang mahanani tata tentreming jagad raya.
05.
Sanggem tumindak leres, ngestokaken Angger-Angger Nagari tuwin ngaosi ing sasami, mboten nacat kawruhing liyan, malah tumindak kanthi sih, murih sadaya golongan, para ahli kebatosan tuwin sadaya Agami saged nunggil gegayuhan.
06.
Sumingkir saking pandamel awon, maksiyat, jahil, drengki, lan sasaminipun. Sadaya tindak tuwin pangandika sarwa prasaja sarta nyata, kanthi sabar saha titi, mboten kesesa, mboten sumengka.
07.
Taberi ngudi jembaring seserepan lahir batos.
08.
Boten fanatik, namung pitados dhateng kasunyatan, ingkang tundhonipun murakabi dhateng bebrayan umum.
WUJUDING SUCI IKU, ANGAKONI KAWENGKU GUSTI, MASRAHKE JIWA RAGA, NENG JRONING KOLBU, IKU SUCI ARANIRA,
Atinya :
Perwujudan suci adalah mengakui berada di dalam Kuasa Allah SWT yang meliputi dan melingkupi kita, menyerahkan seluruh jiwa-raga di dalam Kolbu, itulah suci namanya.
Marmanira para umat sami, tataraning ngudi ngilmu ika, angel kelakone, yeku yen durung weruh, dene gampang kalamun wus ngerti tembung kasampar kasandhung, blegering kang ngilmu, wujude wus gumelarnanging arang wong kang bisa mangerti, yen tan kawahyon ing Allah. Kang kadyeku kudu ngerti, lugunira urip neng ndonya, iku mono perlune, nyampurnakne ngilminipun, kanggo mulih mring tetep suci, ing asal-usulira, sangkan paranipun, iku padha den ungseda, iku ingkang durung ngerti, mung padha tetep Iman. Dadi urip neng ndonya iki, ora kena nguja ing kamurkan, nguja hawa napsune, kang perlu kudu weruh, wajibira manembah kuwi, sepisan nedya marna, suci jiwanipun, kapindho nurunke umat kanggo mujud tetepe ngilmu jati, ngarsaning umum ika. Kaping tiga ngupa boga sami, kanggo sarat urip aneng ndonya, mungguh kukuming Khaqe, kanggo sangu sujud, umumira netepi wajib, dadi kepala somah, kudu bisa mujud, gawe tentreming brayat, aja kongsi padha nandhang nistip, nggayuha mring utama. Denta ng


maken ingkang taken. Sanajan makaten, tetiyang lajeng mangertos bilih badan wadag puniko dados dedunungipun saderek kalih welas, kanti nami ing nginggil puniko.
Ramalan
Yen to Pak Sastro anuding Pak Arjo bade dados guru rohani puniko benten lan ramalan, nanging sauger wacana, awit naliti sifat lan kapribaden Pak Arjo, ingkang patut yen to benjing dados guru rohani.
Pamitran lan keluarga Pak Kemi.
Miturut pawartos, ing antawis Pak Arjo lan Pak Kemi kados wonten iketan batos ingkang raket. Saben paraga kados-kados mangertosi punopo ingkang sampun lan ingkang bade kalampahan. Awit saking puniko mboten anggumunaken yen to memitran lan kekalihipun sampun kados saderek piyambak.
Pak Kemi (Sukemi Handini) puniko minongko saksi kawitan dawahing wahyu sujud lan ugi anyekseni sedanipun Pak Arjo ing tahun 1964. Miturut ingkang dipun enget piyambak, lairipun tahun 1901 naliko wekdal gunung Kelud mbledos., lan sedanipun tahun 1993 ing dalemipun dusun Gedang Sewu Pare. Kasebat Gedang Sewu awit naliko samanten pancen kathah taneman pisang ing dusun puniko. Pak Diman, paraga ingkang nggambar simbol Sapto Darmo ugi keponaanipun Pak Kemi. (Antawis tahun 2000 , Pak Diman taksih sugeng). Ngantos dumugining surut (seda) Pak Kemi lestantun nglampahi sujud, lan dados paran pitakenan tetiyang, ugi paring sarana jampi tiyang sakit, utaminipun ing Kecamatan Kepung, antawis kalih welas kilometer saking sukuning ardi Kelud. Mboten pikun, lan enget sadaya prastawa ingkang dipun alami, makaten ugi prastawa dawahing wahyu sujud. Panjenenganipun tansah paring weling yen to mboten pareng rerembagan bab punopo kemawon ingkang kauningan naliko salebeting sujud, sabab ingkang makaten puniko anjalari cekaking yuswo. Pak Arjo naliko samanten ngendikan dateng Pak Kemi lan poro mitranipun : "Pak Kemi, iki, ( sanepan kang katompo dening kang sujud) ora keno kanggo omong-omongan, (sabab) nyekakake umur"
Poro Maos, puniko wawasan kulo ing bab kasebat.
- - - - - -
Prastawa dumawahing wahyu sujud.
Tanggal 26 Desember 1952.
Taksih enjang, Pak Arjo sampun pepanggihan lan Pak Kemi ing dusun Gedangsewu Pare. Ing antawisipun jam 09.00 enjing puniko, Pak Arjo pamit dateng Pak Kemi: "Kang, aku arep bali saiki, arep diwejang Guru" Mireng pangandikan puniko, Pak Kemi gumun, ing batos pitaken:" Sopo Gurune si Arjo iki ?"
- - - - - - -
Nyuwun gunging pangaksami dumateng poro maos, kulo bade nyerat prastawa naliko dumawahing wahyu, namung sadermi mangsuli cariyos ingkang sampun kawedar, tamtu kemawon kathah lepatipun, awit dene mboten tumut nderek amanoni prastawa kasebat. Umur kulo nembe 9 tahun, lan prastawa puniko kalampahan ing panggenan ingkang tebihipun 50 km saking griyanipun tiyang sepuh kulo. Para saksi ingkang manoni prastawa kasebat, yen taksih sugeng, mugi kerso angleresaken seratan puniko.
- - - - - - -
Dalu puniko, (26 Desember 1952) Pak Arjo lenggah senden ing cagak griyanipun ingkang sisih wetan, majeng mangilen.
Mboten kanyono lan kadugo, antawisipun jam satunggal dalu, ujug-ujug asto kekalih kapekso sedakep, asta sisih tengen anutup asto kering. makaten ugi suku tengen kapekso silo anutupi suku kering.
Ing salajengipun, badan kaputer madep mangetan. Mobah mosik puniko kalampahaken dening geter pater ingkang mboten kuwawi sinelakan. Ing salajengipun tutuk mbengok angucapaken :"Alah Hyang Moho Agung, Alah Hyang Moho Rohim, Alah Hyang Moho Adil, Alah Hyang Moho Wisesa, Alah Hyang Moho Langgeng". Kanti suwanten ingkang sora lan kaucapaken tanpa saged kapenggak. Ing salajengipun sariro kadingklukaken ngantos palarapan lan grono tumempel ing siti(sujud). Sujud puniko kalampahan ambal kaping tigo. Sepindah, naliko palarapan lan grono tumempel ing siti, tutuk angucapaken :"Hyang Moho Suci sujud Hyang Moho Kuwoso" Ucapan puniko sora lan ugi mboten kuwawi kapenggak. Puniko kaucapaken ambal kaping tigo. Ing salajengipun, naliko sujud kaping kalihipun angucap:"Kesalahane Hyang Moho Suci , nyuwun ngapuro Hyang Moho Kuwoso. Ugi kaambalan kaping tigo. Sujud kaping tigo angucapaken :"Hyang Moho Suci mertobat Hyang Moho Kuwoso". Ugi kaucapaken ambal kaping tigo. Sasampunipun puniko kalampahan, mendo sawatawis, nanging mboten ateges sampun paripurno, sabab pranyoto gerak sujud puniko dipun ambali malih saking kawitan. Mobahing sujud ingkang mboten kuwawi kajugaraken puniko pranyoto kalampahan ngantos jam setengah sekawan enjing naliko kapireng ungeling sawung kluruk. Pak Arjo kumedah anglampahi ngantos menggeh-menggeh, riwe dulaweran, sanget sayah lan ajrihipun.
- - - - - -
Enjang puniko, kairing getering sariro awit saking ajrihipun, Pak Arjo enggal-enggal dateng griyanipun Pak Kemi, ancasipun bade pitaken punopo darunanipun prastowo puniko. Ing batos mbokbilih Pak Kemi saged anjlentrehaken ing bab prastawa puniko, sabab Pak Kemi anggadahi pangertosan ingkang bawera, amargi sampun maguru dateng sekawan doso panggenan,
Dumugi ing ngrika, kepanggih piyambak lan Pak Kemi. Dereng ngantos rampung anggenipun nyariosaken kadadosan kala wau dalu, ujug-ujug sariranipun Pak Kemi kasujudaken majeng mangetan. Makaten ugi patrap lan ucapanipun kados ingkang sampun kalampahan ing Pak Arjo dalu puniko. Anyaranani piyambak gerak ingkang kaprabawan getaran ingkang mboten baen-baen puniko, Pak Kemi mboten saged atur rembag punopo-punopo. Kaget lir sinamber gelap lepat. Raos ajrih anglimputi saranduning badan. Sasampunipun aso sawetawis, nembe saged sami rembagan. Salajengipun sami sarembag bade dateng griyanipun Pak Joyo Jaimun. Ing ngriko,ing griyanipun Pak Joyo Jaimun, prastawa sujud puniko ugi kalampahan malih. Pak Joyo Jaimun kasujudaken kados dene Pak Arjo lan Pak Kemi. Sarampung


text:
Koe Fasi Oe Tui Oe Otu Tonga iku lagu kabangsané Tonga.
Tèks
Basa Tonga
E otua māfimafi
ko homau eiki koe
ko koe ko e falalaanga
mo e ofa ki Tonga.
Afio hifo emau lotu
aia oku mau faí ni
mo ke tali homau loto
o malui a Tupou.
Basa Inggris
Oh, almighty God!
You are our Lord,
It is You, the pillar
And the love of Tonga.
Look down on our prayer
That is what we do now
And may You answer our wish
To protect Tupou.
Alihbasa
Uga delengen
 Lagu kabangsan
Pranala njaba
 (midi karaoke)
 Hukum Tonga: _URL_
Lagu kabangsan


text:
Kesambèn iku kacamatan ing Kabupatèn Jombang.
Réferènsi
Kacamatan ing Kabupatèn Jombang
Kacamatan ing Jawa Wétan


text:
DPR minangka badan aspirasi rakyat, ingkang dipunajab saged mbiyantu ngrampungaken prakawis menika. Wondene ukara kasebat pikantuk sentilan saking redaktur bilih "Muga-muga ora nemoni kepalsuan sabanjure". Ateges redaktur saha masarakat kagungan pangajeng-ajeng bilih sasampunipun lapor dhateng DPR, korban vaksin palsu boten kapusan malih. Tegesipun, ukara menika minangka kritik dhateng DPR supados saged ngrampungaken prakawis menika, boten namung janji-janji kemawon.
Wondene inferensi utawi dudutan ingkang saged dipunpendhet saking wacana ukum ing nginggil inggih menika nyuwun keadilan. Miturut AntaraNews.com (2016) tiyang sepuh korban vaksin palsu nyuwun keadilan dhateng rumah sakit. Tuntutan ingkang dipuncaosaken inggih menika lare ingkang positif kenging vaksin palsu dipuncek up malih saderengipun vaksinasi ulang, pihak rumah sakit kedah nyaosaken rekan medis pasien, nindakaken vaksin ulang saha sedaya prabeya dipuntanggung dening pihak rumah sakit. Tuntutan menika dipunaturaken dhateng DPR. Maksud saking andharan ing nginggil inggih menika tiyang sepuh korban nyuwun keadilan dhateng pihak rumah sakit saha DPR tumrap kasarasanipun lare. Keadilan menika saged awujud mapinten-pinten tuntutan ingkang dipuncaosaken dhateng DPR. Tiyang sepuh
korban vaksin palsu kagungan pangajab bilih DPR saged ngrampungaken prakawis menika, boten namung janji-janji kemawon.
g. **TNI lagi nyelidiki cawe-cawene jenderal bintang loro ing bisnis narkoba Freddy Budiman (UP)**
*Sirahé sang jendral iki saiki mesthi kebak bintang* (PR)
(PS/36/3 September 2016)
Ukara "**TNI lagi nyelidiki cawe-cawene jenderal bintang loro ing bisnis narkoba Freddy Budiman**" tegesipun inggih menika TNI nyelidhiki cawe-cawenipun jenderal bintang kalih wonten ing prakawis narkoba Freddy Budiman. Cawe-cawe menika tegesipun ndherek ngrembag prakawisipun tiyang sanes (Poerwadarminta, 1939:628). Cawe-cawe ing ngriki maksudipun wonten gayutanipun. Penyelidhikan menika kangge madosi sinten kemawon pejabat-pejabat ing TNI ingkang wonten gayutanipun kaliyan prakawis narkoba Freddy Budiman. Wondene ukara kasebat pikantuk sentilan saking redaktur bilih "**sirahé sang jendral iki saiki mesthi kebak bintang**". Ukara menika tegesipun, mustakanipun jenderal samenika tamtu kathah lintangipun. Lintang ingkang kathah dados tandha saking mumet. Maksud ukara kasebat inggih menika tamtu jenderal ingkang dipunmaksud, samenika nembe bingung saha mumet amargi ajrih menawi konangan dening pejabat TNI.
Wondene *inferensi* utawi dudutan ingkang saged dipunpendhet saking wacana ukum ing nginggil inggih menika jenderal bintang kalih konangan ndherek bisnis narkoba. Kompas.com (2016) ngandharaken bilih Freddy ngakeni nate ngintun narkoba ngginakaken mobil dinas TNI. Pak Gatot ugi ngandharaken bilih menawi leres, tamtu badhe dipunproses. Wonten ing pawartos menika ugi
dipunandharaken bilih wonten oknum BNN saha Polri ingkang gegayutan kaliyan kasus narkoba Freddy. Maksud saking andharan kasebat inggih menika badhe madosi oknum aparat ingkang gegayutan kaliyan kasus narkoba Freddy Budiman. Kanthi penyelidhikan menika, samangke saged mangertos sinten kemawon tiyang ingkang gegayutan kaliyan prakawis menika.
Ukara menika pikantuk sentilan bilih "sirahe sang jendral iki saiki mesthi kebak bintang". Ukara kasebat ngemu maksud bilih jenderal ingkang wonten gayutanipun kaliyan prakawis narkoba menika tamtu mumet. Mumet menika dipuntengeri mawi kathah bintangipun. Dados jenderal ingkang wonten gayutanipun boten saged nindakaken kagiyatan kanthi tentreming manah amargi menawi kepanggih sinten oknum TNI menika, tamtu badhe dipuntindhak.
h. 55% wong kang njaluk keadilan dijaluki dhuwit ing pengadilan (UP)
45% turahe ora ngaku yen dijaluki dhuwit (PR)
(PS/37/10 September 2016)
Ukara "55% wong kang njaluk keadilan dijaluki dhuwit ing pengadilan" tegesipun inggih menika 55% tiyang ingkang nyuwun keadilan wonten ing pengadilan kepara dipunsuwuni arta. Arta menika ancasipun kangge nggancaraken sedaya urusan wonten ing pengadilan. Kamangka, kedahipun boten wonten arta ingkang dipunsuwuni. Wondene ukara kasebat pikantuk sentilan saking redaktur bilih "45% turahe ora ngaku yen dijaluki dhuwit". Ukara menika tegesipun 45% tiyang boten ngakeni bilih nate dipunsuwuni arta. Sentilan kasebat katujukaken dhateng masarakat ingkang kalebet ing 45% menika.
Wondene inferensi utawi dudutan ingkang saged dipunpendhet saking wacana ukum ing nginggil inggih menika wonten praktek pungli (pungutan liar)
ing pengadilan. *Pungli* minangka tumindak ingkang boten dipunparengaken dening Undang-Undang. *Pungli* saking tembung *pungutan liar*. *Pungutan* inggih menika samubbarang ingkang dipunpendhet (KBBI, 1995:799). *Liar* inggih menika boten kopen, boten temtrem, boten teratur, boten manut paugeran, boten beradab, saha sanesipun (KBBI, 1995:590). Wondene *pungutan liar* inggih menika samubbarang ingkang dipunpendhet kanthi boten ndherek paugeran ingkang lumampah. Dados wonten ing pengadilan taksih kathah praktek *pungli*. Ingkang sampun konangan menika 55%, ananging taksih wonten 45% ingkang boten konangan amargi kathah alesanipun. Salah satunggalipun inggih menika ajrih menawi konangan dening aparat.
i. **Dirangket bebarengan Gatot Brajamusti, artis Reza Artamevia positip narkoba** (UP)
*Sing jelas, kekarone positif keblinger* (PR)
(PS/37/10 September 2016)
Ukara "dirangket bebarengan Gatot Brajamusti, artis Reza Artamevia positip narkoba" tegesipun inggih menika Reza Artamevia ingkang kecepeng sesarengan kaliyan Gatot Brajamusti positip kenging narkoba. Maksudipun inggih menika Reza sa


text: Sarêng ing wanci asar wontên mêndhung sarta grimis. Sunan Kalijaga pinuju langkung cêlak ing pagagan sarta tatêkên cis. Ki Jaka dipun cêluk saking sajawining pagagan. Thole, sira iku têka pijêr matun gaga bae, mariya ênggonmu matun, nuli ngawulaa marang ing Dêmak. Sabab sira iku bakal raja amêngku ing tanah Jawa, sampuning ngandika lajêng kesah mangalèr. Sarêng sampun botên katingal Ki Jaka tumuntên mantuk, matur dhatêng ingkang ibu, kang ibu mirêng sakalangkung bingah sarta ngandika, thole, kowe bêgja bangêt, olèh pituduhe Sunan Kalijaga, kêbat nuli lumakua marang ing Dêmak, aja ngêntèni ênggone matun gaga, sing kèri dakrêmbatne bae, Ki Jaka inggih nuntên lumampah kadhèrèkakên tiyang kêkalih, sampun dumugi ing Dêmak, anjujug griyanipun Kyai Ganjur.


text:
Pungi Lyrics | Pungi Song Lyrics - Hungama
Pungi song Lyrics
Faili thi siyaah raatein, aaya toh subah leke Bewajah si
zindagi mein jeene ki wajah leke Khoya th...Read more
Faili thi siyaah raatein, aaya toh subah leke Khama si
zindagi mein jeene ki wajah leke Khoya tha ...Read more


un nyambut damêl wontên ing kapal. Wontên ing ngriku têtiyang dipun wulang cara-caraning gêsang tuwin nyambut damêl wontên ing baita pêrang. Lan tiyang lajêng rumaos piyambak, bilih taksih kathah sangêt pangajaran ingkang kêdah dipun sinau, ingkang ing sadèrèngipun rumaos sampun mumpuni dhatêng sawarnining padamêlan ing kapal.
[Grafik]
Sawênèhing kapal pêrang.
Murid mantrus punika sinaunipun wontên ing kapal pamulangan laminipun nêm wulan. Kapal pêrang ingkang dipun angge sinau punika kapal Hr. Ms. De Zeven Provincien.
Bilih ingkang sami sinau majêng lan kêtingal kasagêdanipun tumrap padamêlan mantrus, kanthi kalakuan sae punapadene kêncêng panyambutdamêlipun, lajêng kaangkat dados mantrus wadya lautan kêlas 3. Sasampunipun tumindak ing damêl nêm wulan, dipun cobi dados mantrus kêlas 2. Dados sadaya wau kêdah sami anêtêpi wajib-wajib ingkang migunani bab wau. Bilih panyobinipun wau pinanggih prayogi, sawêg kenging kaangkat dados mantrus kêlas 2, lan malih manawi sampun anglampahi padamêlan wau sataun, sagêd angangkah pangkat matrus kêlas 1. Tumrap pangkat ingkang wêkasan punika kêdah dipun cobi rumiyin. Sampun tamtu kemawon wajib-wajibipun langkung awrat katimbang kalihan cobèn tumrap mantrus kêlas 2.
Sêtokêr klas 2 ingkang sampun tumindak ing damêl sataun, sagêd dipun angkat dados sêtokêr klas 1, inggih punika bilih anyêkapi sawarnining wajib ingkang migunani bab wau.
Padamêlaning mantrus ingkang kalêbêt ing golongan [golong...]
--- 507 ---
[...an] punggawa ngêdhèg, punika ngupakara kapal, dados bêbauning sêkoci ingkang dipun dhayungi, sakoci layar, sêkoci sêtum tuwin sêkoci motor, ingkang dipun bêkta ing kapal pêrang. Kêdah sami sagêd nindakakên pigunaning tangsul kapal, inggih punika kalaning kapal badhe dipun pèpètakên ing dharatan, kalanipun anggèrèt utawi ngèrèk sêkoci. Kajawi punika kêdah sagêd andandosi kêkirangan punapa-punapa tuwin tangsul-tangsul ingkang risak.
Kajawi punika kêdah paham yêktos dhatêng sawarnining pirantos ingkang dipun angge wontên ing kapal, kados ta pirantosing jangkar, kêmudhi tuwin tampang.
Sawarnining êbab tuwin padamêlan ingkang kasêbut ing nginggil, punika sampun nate dipun wulangakên dhatêng murid-murid wontên ing pamulangan lan wontên ing kapal pamulangan. Ananging manawi têtiyangipun sampun dados punggawa marinê, badhe rumaos, bilih taksih kathah padamêlan ingkang angèl-angèl tumraping piyambakipun. Ingkang kathah-kathah kasagêdan wau kacêpêngipun sasampuning tumindak ing damêl.
Mênggah ngupakara kapal punika kajêngipun ngupakara saindênging kapal dalah sapirantosipun sadaya, inggih tumrap ing jawi utawi ing nglêbêt, prêlunipun supados ajêg sae lan kenging dipun angge ing sawanci-wanci. Padamêlan wau kêdah katindakakên dening punggawa kapal sadaya.
Padamêlan mantrus punika ingkang prêlu piyambak biyantu angladosi mriyêm tuwin pirantos anglêpasakên torpedho tuwin pasangan dhinamit. Torpedho punika dipun lêpasakên dening kapal pambujêng kapal torpedho tuwin kapal silêm. Ing kapal silêm utawi kapal pambujêng kapal torpedho wau wontên pirantosipun mariyêm torpedho inggih wuluh pirantos anglêpasakên torpedho. (Badhe kasambêtan)
Jagading Wanita
Tataning Salakirabi
Sambêtipun Kajawèn nomêr 32
Kagêm para sadhèrèk kakung.
Prakawis griya kaanggêp papan pangasonipun tiyang jalêr punika kula botên nyondhongi, punapa lajêng kaanggêp wontên hotel utawi pension rak botên ta. Môngga kagaliha, tiyang jalêr manawi wangsul saking padamêlan, panêdhanipun supados griyanipun rêsik gumrining. Saking karsanipun sadhèrèk Triman, têmtunipun ingkang kêdah angrêsiki tiyang èstri, punapa tiyang èstri punika botên gadhah padamêlan sanès, sanajan gadhaha rencang pisan, kula, tiyang jalêr, botên sagêd gadhah panêdha supados griya ajêg sae, saya [sa...]
--- 508 ---
[...ya] ingkang gadhah anak, lho, punika kula ngaturakên bôngsa kita ingkang mèh 90% botên gadhah rencang utawi rencang namung satunggal tur mawi gadhah anak. Sawêg anjagi lare kemawon sampun katingal repot sangêt, saya lare ingkang sawêg têmloncong, kalihan malih olah-olah kemawon sampun dangu sangêt. Kula piyambak sampun nate anênggani tiyang èstri olah-olah, wiwit jam sanga enjing dumugi jam 12 siyang sawêg kèndêl, tur ingkang dipun olah botên sarwa èdi. Jam 1/2 1 wiwit tata dhahar, jam 1 dumugi jam 2 wancinipun tiyang jalêr dhatêng saking padamêlan, kangge ngasonipun tiyang èstri. Punapa piyambakipun botên kenging kèndêl, sampun makatên, sapalih edhing. Kula rêkaos pados arta, tiyang èstri rêkaosipun wiwit tangi tilêm dumugi sontên, môngga rak sampun timbang. Kadamêl kula piyambak manawi wangsul saking nyambut damêl ingkang kula takèkakên rumiyin anak-anak kula sami wontên pundi, dados nêdha sampun kêsupèn, punapa malih tataning griya, wah sampun babarpisan botên kula rêmbag, kangge pangantèn enggal sampun botên badhe: dhatêng-dhatêng lajêng anyrêngêni dumèh joganipun rêgêd, mila manawi bale griya katingal rêgêd, têmtunipun tiyang èstri ingkang lajêng tumandang piyambak angrêsiki, piyambakipun rak inggih gadhah raos pangraos, manawi botên sagêd angrêsiki têmtunipun wêkdalipun kirang, mila sampun kasêsa badhe duka. Bok ing


text:
27 Mèi punika dinten ingkang kaping 147 utawi 148 ing taun wuntu miturut Kalèndher Grégorius.
Kadadosan Wigati
 1703-Tsar Peter ingkang Agung ngadegaken kitha Santo Petersburg.
 1937-Kreteg Golden Gate dipunbikak ing California, ngubungaken San Francisco kaliyan Marin County.
 1999-Slobodan Milošević dipuntuntut mawi dakwan kajahatan perang lan kajahatan dhumateng kamanungsaan ingkang dipunlampahi ing Kosovo.
 2006-Lindhu Yogyakarta Mèi 2006 kadadosan ing Daerah Istimewa Yogyakarta niwasaken 6.234 jiwa.
Wiyosan
Séda
Riyaya
 HUT Kodam IX Udayana
Uga delengen
26 Mèi-27 Mèi-28 Mèi
 Kalèndher kadadéan
Kalendher kadadéan


text:
Weststellingwerf, iku gemeente Walanda kang panggonané ana ing provinsi Friesland. Ing taun 2004 tlatah iki nduwé kang ndunungi cacahé ana 25.990 jiwa.
Uga delengen
 Pratélan Kutha Walanda
Gemeente ing Walanda


250.000.-, ingkang sapalih badhe kalêbêt ing rantaman taun 1930. Taman pustaka moseum inggih badhe kalêbêtakên ing ngriku.
Jalaran saking wontêning kasangsaran bêna ing Pasuruan ing môngsa rêndhêngan punika, sêmèrupon andarmani arta f 90.000.- Kajawi punika taksih nindakakên pados darma sanèsipun.
Sawênèhing tiyang èstri ing dhusun Têgalparang, Batawi, jalaran saking sakit bêntèr lajêng supe, badhe mêjahi anakipun ingkang taksih alit, rahayunipun lajêng konangan ingkang jalêr, nanging malah lajêng dipun gorokakên ing gulunipun piyambak. Tiyang wau lajêng dipun bêkta dhatêng C.B.Z.
Wontên pawartos, bilih paduka Tuwan E.H.M. Uljee dhirèktur B.O.W. benjing wulan Sèptèmbêr ngajêng punika badhe pêrlop dhatêng Eropah, jalaran kirang saras, lan dumugining watês pêrlop wontên pangajêng-ajêngipun sagêd pènsiun.
Ir. E.A. Voorneman wakil burgêmistêr ing Magêlang dipun angkat dados burgêmistêr ing Malang, anggêntosi Tuwan Bussemaker, ingkang sampun dados burgêmistêr ing Surabaya.
Kawartosakên, P.N.I. apdhèling Mataram badhe damêl parêpatan umum, prêlu ngrêmbag suwal propagandhah sajawining Indhia tuwin bab ebahing kamajêngan wanita Indhia. Insinyur Sukarna badhe tumut mêdhar sabda.
Wontên susulan pawartos, bilih anggènipun Miss Riboet kadakwa gadhah sambutan sewan dhatêng Orion Bioscoop ing Bandhung punika dora, katranganipun sampun botên gêgayutan bab punika, anggènipun nyewa namung nalika wontên ing Bandhung sakêdhap. Sarêng tanggal 10 Nopèmbêr 1928 botên gêgayutan malih, awit ing tanggal wau kontrakipun lajêng dipun udhari.
--- 515 ---
Lampahing sêpur Batawi dhatêng Surabaya sadintên, benjing 1 Nopèmbêr ngajêng punika, tumrap bagean kilèn lampahipun makatên: Wèltêprèdhên - Cikampèk - Cirêbon - Prupuk - Purwakêrta - Kroya - Ngayogya. Wontên ing Kroya dipun gandhèngakên dados satunggal kalihan sêpur saking Bandhung. Sêpur èsprès saking Surabaya ugi papagan wontên ing ngriku.
[Grafik]
Kawartosakên, bilih Tuwan Hillen gupêrnur Jawi Kilèn, kawisudha jumênêng warga rad Indhia.
Kala ing dintên Ngahad kapêngkêr, pakêmpalaning para wanita ing Batawi anêtêpi kados panêdhanipun pakêmpalan Wanita Utama ing Purwarêja. Ing dintên wau pakêmpalan Margining Kautamèn, 2. Rukun Wanodya, 3. P.I. ing Mistêr Kornèlês, tuwin sanès-sanèsipun, sami adamêl pakêmpalan piyambak-piyambak, saha wanci jam 10 lêrês, para wanita ingkang sami wontên ing pakêmpalan sami kèndêl angêningakên cipta dangunipun samênit, prêlu andêdonga tuwin angluhurakên dhatêng panjênênganipun suwargi Radèn Ajêng Kartini, saupami sugêng, ing dintên wau sampun yuswa 50 taun. Ing sabibaring ngêningakên cipta wau, ing pakêmpalan ngriku lajêng ngwontênakên rêmbag sawatawis, dene andharanipun pakêmpalan Margining Kautamèn badhe kapratelakakên ing Kajawèn sanès dintên.
Pawartos saking Administrasi
Lêngganan nomêr 387 ing Kaliwuluh. Lêrês, taun punika sampun pundhat.
Lêngganan nomêr 1259 ing Lojiwurung. Pos wisêl f 15.- sampun katampèni. Pamundhut panjênêngan sadaya kula prayogèkakên. Salajêngipun bab pambayaran, kula amborongakên ing panjênêngan (8X f 1.50).
Saking satunggiling lêngganan ing Madiun, administrasi nampèni sêrat ingkang wosipun mundhut: Kajawèn lêbaran nomêr akalihan dhaptar buku-buku enggal. Rèhning sêrat wau botên dipun tôndha astani tur inggih botên katêrangakên nomêring lêngganan, dados administrasi botên sagêd nglêksanani.
Wangsulan saking Redhaksi
Lêngganan nomêr 184 ing Sitiarja. Panjurung panjênêngan botên kapacak, amargi suraosipun sampun sairib kemawon kados panjurung sanèsipun.
Tuwan K. Dijaya ing Jalatundha, Lasêm. Panjurung panjênêngan raosipun lêbêt sangêt, sagêd ugi damêl bingungipun para maos, mila botên kapacak. Botên usah kasambêtan. Kauningana.
Lêngganan nomêr 843, nomêr 1268 tuwin nomêr 2658. Pandangu panjênêngan prayogi sami nêrangakên dhatêng Plaatselijke Lanbouw-consulent utawi dhatêng Hoofd Afddeeling Lanbouw, Buitenzorg.
Bab buku.
Redhaksi Kajawèn mêntas nampèni buku wurdhênbuk Walandi Jawi jilid kalih, karanganipun Tuwan P. Darminta, cacah 1 iji, kawêdalakên saha kasade dening Tuwan S.M. Diwarna ing Kuthagêdhe, Ngayogya. Buku wau agêngipun cêkap dipun kanthongi, cacah 13.000 têmbung, rêgi f 1.15.
Redhaksi Kajawèn ngaturakên panuwun.
Redhaksi Kajawèn tampi sêrat pitakenan saking Tuwan Ab. Siti Sjamsijah ing Surakarta bab ngintuni buku. Bab wau redhaksi Kajawèn dèrèng nampèni bukunipun.
Nglêrêsakên kalêpatan.
Ing Kajawèn nomêr 32 bab anggènipun Tuwan H.A. Salim dados utusaning parentah dhatêng Genève punika kalèntu, lêrêsipun anggèning dhatêng Genève wau awit saking panêdhanipun kaum bêrah N.V.V. nagari Walandi, supados dados adpisur utusaning parentah Walandi dhatêng Genève.
--- 516 ---
Wêwaosan
Pêpisahan 27 Taun
Karanganipun Mw. Asmawinangun ing Jatilawang, Purwakêrta.
23.
Jam satêngah sanga sontên Rajiman sampun botên gadhah padamêlan malih, mila enggal tata-tata badhe wangsul. Kala samantên Bok Sura manggihi, wicantênipun: Dhi, êngga


text:
(Kaelih saka ARSA)
Arakan Rohingya Salvation Army (Burma: အာရ်ကန်ရိုဟင်ဂျာ ကယ်တင်ရေးတပ်မတော်; dicekak ARSA),[1][2][3] jeneng lawasé: Harakah al-Yaqin[4][5] utawa Faith Movement (Obahan Iman), iku pakumpulan ontran-ontran Rohingya kang kagiyatané ing alas gung ing iring lor Praja Rakhine, Myanmar. Pakumpulan iki dipandhégani Ata Ullah, ya iku wong Rohingya kang lair ing Karachi, Pakistan, lan gedhé ing Mekah, Arab Saudi.
Miturut interogator kapala, ya iku Yan Naing Latt (Mantri Pulisi), kang nggencer (interogasi) wong kang ditarka anggotané ARSA ing pakunjaran ing Sittwe, pakumpulan iki duwé pangangkah nedya nggawé "praja Muslim dhémokratis kanggo wong-wong Rohingya". Sanajan ora ana bukti kang kuwat bab gegayutané ARSA karo pakumpulan-pakumpulan Islamis njaban rangkah, pamaréntah Burma ndakwa yèn pakumpulan iki ana gayutané lan diwragadi pakumpulan-pakumpulan Islamis njaban rangkah.[6] Pamaréntah Burma uga ndakwa ARSA merjaya warga sipil 34 nganti 44 lan mbedhog 22 liyané ing serangan balesané ARSA marang péhak-péhak kang dianggep ana gèdhèg-anthuké karo pamaréntah.[7][8] Nanging, dakwané iku ditampik déning ARSA, kang ngandharaké yèn pakumpulané "ora gegayutan karo pakumpulan-pakumpulan téroris utawa pakumpulan-pakumpulan Islamis njaban rangkah" lan nandhesaké yèn "incerané mung réjim Burma kang nindhes (oprèsif)".
Rikala 25 Agustus 2017, Kumite Séntral Lumawan Térorisme ing Myanmar mbiwara yèn ARSA mono kagolong pakumpulan téroris kanthi dhedhasar pranatan bab lumawan tèrorisme kang dicakaké ing nagara iku.[9] Mangkonoa, nalika 28 Agustus ARSA ngetokaké layang pratélan pèrs kang mratélakaké yèn dakwané pamaréntah mau "ora dhedhasar" lan ngandharaké manawa ancasé pakumpulané mligi mbélani hak-haké wong Rohingya.[10]
Layang pratélan pèrs[besut | besut sumber]
Nalika 17 Oktober 2016, pakumpulan iki (nganggo jeneng Harakah al-Yaqin) ngetokaké layang pratélan pèrs lumantar internèt. Ing dalem limang menitan, sawijining vidhio nuduhaké pandhéganing ARSA, Ata Ullah, kang diampingi wadyabalané kang agegaman, macakaké salembar kertas:
Warga [Praja] Arakan, warga Myanmar, lan warga sajagat.
Wis dudu wadi manèh yèn wong Rohingya mono dadi ètnis minoritas kang paling disiya-siya ing saindenging donya. Ing dalem enem dasawarsa iki, kita dadi incerané rajapati lan samubarang kawengisané réjim Burma tirani kang lumintu.
Nanging wong sajagat padha milih nyingkur! Uga, wong sajagat kang jaréné "rigen" pranyata wurung nylametaké awak dhéwé!
Kita [Harakah al-Yaqin], putra-putrané bumi Arakan, kang kapeksa amarga kaanan kang nggegirisi iki nedya nuruti takdiré kita dhéwé kanthi cara kraman, nemtokaké nasibé kita dhéwé, lan mbélani kita dhéwé, madeg mardika bébas saka manéka warna bebaya, marsudi hak asasi manungsa lan [rupa-rupa] bebener liyané kanggo kabèh wong Arakan, kalebu wong-wong Rohingya lan warga sipil liyané ing kiwa-tengené kita kang ora salah apa-apa, nanging terus-terusan kena pepati ing tangané militèr.
Kita nandhesaké yèn wong-wongé kita wis padha mutusaké sedya urip mardika saka panguwasa kang nindhes, saka pepati kang nggegirisi ing Teluk Banggala, ing alas-alas Thai lan ing tangané para durjana kang ngadoli manungsa. Kita mutusaké sedya njaga ibu-ibuné kita, kakang-adhiné kita, pepundhèné kita, anak-anaké kita, lan kita salira.
Kita ora bakal mandeg nganti samubarang gegayuhan kita bisa kelakon kanthi pitulungané wong-wong sajagat kang isih padha duwé adab.
Eneng vidhio liyané dibabar lumantar internèt déning pakumpulan iki antarané tanggal 10 lan 27 Oktober 2016.[11]
Ing tanggal 29 Maret 2017, pakumpulan iki mbabar layang pratélan pèrs nganggo jeneng anyar, Arakan Rohingya Salvation Army (ARSA). Isi layangé antarané tunturan-tuntutan marang pamaréntah Burma.[12]
↑ Freeman, Joe. "Myanmar's Rohingya Insurgency Strikes Pragmatic Note". VOA (ing basa Inggris). Dijupuk 30 March 2017.
↑ "Rohingya 'Army' stresses right to self-defence in first statement". Frontier Myanmar (ing basa Inggris). Dijupuk 30 March 2017.
↑ "Myanmar's armed Rohingya militants deny terrorist links". Fox News. 28 March 2017. Dijupuk 30 March 2017.
↑ "Myanmar: A New Muslim Insurgency in Rakhine State". Crisis Group (ing basa Inggris). 15 December 2016. Dijupuk 23 January 2017.
↑ Lewis, Simon (14 December 2016). "Myanmar's Rohingya insurgency has links to Saudi, Pakistan: report". Reuters. Dijupuk 15 December 2016.
↑ Lone, Wa; Lewis, Simon; Das, Krishna N. (9 March 2017). "Myanmar Says Foreign Islamists Instigated Series of Attacks". Reuters. Dijupuk 10 March 2017.
↑ McDonald, Taylor (22 June 2017). "Rohingya 'insurgent' camp raided - Asean Economist". Asean Economist. Dijupuk 19 July 2017.
↑ "Myanmar sees insurgents behind Rohingya killings in northwest". Reuters. 2017. Dijupuk 21 July 2017.
↑ "Exclusive: Is this the final confrontation for the Rohingya?". Dhaka Tribune. 27 August 2017. Dijupuk 29 August 2017.
↑ "Thousands of panic-stricken civilians flee fighting in Myanmar's northwest". Reuters (Japan Times). 28 August 2017. Dijupuk 28 August 2017.
↑ McPherson, Poppy (17 November 2016). "'It will blow up': fears Myanmar's deadly crackdown on Muslims will spiral out of control". The Guardian. Dijupuk 11 December 2016.
↑ "Statement of Arakan Rohingya Salvation Army". _URL_. Dijupuk 5 April 2017.
Dijupuk saka "_URL_
Wong Rohingya


text:
Dasawarsa 510-an iku kaurut saka taun 510 nganti 519.
Prastawa
Lair
Séda


text:
ung kelem sedaya / si Panahan nunten keli.
Lawan rabine puniku / anut saparaning warih / gandhengan lan rabenira / si Panahanan nulya eling / asambat-sambat maring wang / sun turuni nugrahani.
Mentas bang wetan puniku / ing pamenering sun nenggih / munggah wekasaning jagad / kang aran bumi masrik / enggene kang nata si Panahan / alami ngasia uni.
Mongkoa putusanipun / jajam lawan sepi mangkin / ingkang ingsun utus mreksa / abekteni Ngisa uni / yen jagadira wus sirna / paran karsanira maning.
Malah mangkin teka durung / bayakekan sun atawis / aneng jagad ingasiyan / tan kena balia maning / karana ngalih tan kena / ya Muhammad kang sun tuding.
Mangke kena jangjenipun / mangkana mulane dhingin / kang amangan awowohan / kang satitah ngasia di / akaliban ing toyanya / aran patijatha nenggih.
Kang den pangan umatingsun / kang aneng ngasia iki / sari-sari duk semana / munggah prapta dhateng langit / maring langit kaping sapta / awak sepata tekaning.
Pan aneng ngarsaningsun / si Ngisa gupuh ngabekti / aturipun agudhilang / mangka ngaturaken tokid / ing rabil ngalamin Allah / amba matur tuwan singgih.
Amba takon doseku / punapa mergane iki / jaman amba kinelema / punapa mangke dosaning / mangkana ta ujaring wang / pan krana sun rusak iki.
Sira lali marang ingsun / dene sira ngaku mami / iya iku dosanira / mongka Ngisa matur malih / mung punika dosa amba / banggi wanten dosa malih.
Pan mengkono ujaringsun / lah iku dosamu uni / dene kerut marang bala / lali marang jeneng mami / angaku purba wisesa / mangka Ngisa matur malih.
Pralaba ing aturipun / ngasih-asih ngarsa mami / ature wonten narendra / putrane amung satunggal / tur jalu ta putranira / mangka surut ang nerpati.
Kadya pundi karsaningsun / punapa tan wenang iki / lamun putra gumantia / tuwan andika leresi / ingsun kendel datan mujar / ya Muhammad tutur mami.
Tetkala semana iku / Ngisa ature mring mami / angadhangi marang ingwang / mangka si Ngisa matur aris / ing ature Nabi Ngisa / sanget nuwun kula gusti.
Punapa tan wenang ingsun / angangkena kasih gusti / saboten wonene tuwan / Ngisa nuli sun ecani / iya bener aturira / kaya mengkono abecik.
Nora nane katengsun pan sira sun karya wakil / tan ana ingkang prayoga / liyane sira pribadi / kang angemban rasaningwang / satitah ngasiya iki.
Mung sira prayoganipun / sakeleme jagad iki / dene sira lali mring wang / ingsun pan semana maning / asupe mring pekenira / rasa purba anglimputi.
Ana dene ing lalimu / sakehe mring jeneng mami / sira abarubuh sarak / kang sun gedhong kang sun kunci / iku ta laranganingwang / aneng betal makmur kadi.
Lah ya iku ing dosamu / mangke Ngisa matur aris / tumungkul nedha ngapura / mengkana ature iki / umat amba ta punika / lamun tuwan sun cekeli.
Umat tanya ing tabeku / dhumateng amba puniki / punapa ta boten menga / yen nyebut pangestu singgih / dhumateng kekasih tuwan / abener aturereki.
Ngisa sah ing aturipun / iya sun tarima becik / yen dene pangucapira / ki Muhammad matur aris / sarya mesem jroning nala / kadi ta leresa.
Ngisa ature puniku / nanging kasok ingkang satunggil / nanging sak papane ika / purun ngemban sabda gusti / mengkana ujare ika / Allah angandika aris.
Ya Muhammad ujaringsun / ora yen ngasora iki / menek daler ta Ngisa / mangke ta lagya sawarsi / aja matur marang ingwang / nuli sun jiyade uni.
Nanging si Ngisa kepahung / dene nuli kumawani / kaya benera si Ngisa / nulya Ngisa sun kon bali / tumurun jagad ngangsia / Ngisa ature aririh.
Nanging andhepok tan purun / aneng ing ayunan mami / amba nanging anenedha / dhateng tuwan maha yekti / sanadyan mangke kawula / anglampahana weweling.
Antuka sabda Hyang Agung / lamun amba aningali / dhateng jagad ing ngasiyan / amba anedha mulyaning / ing ngasiya punika / waluyaa kadi uni.
Anedha maring Hyang Agung / pan mengkana ujar mami / teka sira abalia / dene manira ing mangkin / wus ta mulya kadya lama / umat kang sun rusak dhingin.
Kang ateguh marang ingsun / akeh kaliwat nyanani / atanapi penira / ing sarira den aliling / iku wewekas manira / Ngisa nulya atur bekti.
Amba nedha pura ingsun / yen amba supea malih / sakedhap wau punika / antuka kanugrahaning / apan wus cundhuk si Ngisa / nulya amit mundur aglis.
Yata Ngisa lengser sangking ngarsaningwang / bali mring jagadneki / yata putranira / kang aran si Panahan / kang aneng bang wetan masrik / lawan winayah / duwe putra sawiji.
Nanging iku angaku purba wisesa / ya dene kang wewangi / JUJAMAJUJA / iku kang ayun purba / pan angaku jeneng mami / Allah wisesa / ambake wong puniki.
Allah Ngisa dene putrane amursal / arsa nglangkungi mami / dhingin Nabi Ngisa / abarubuh ing sarak / kang ginodhi kang kinunci / sampune mangkya / angrubuh Allah kaki.
Mangka ingsun kebat nulya aputusan / malekat kang sun tuding / si Dulkarnen ika / ingsun ayektenana / marang si Majuja iki / mangka Majuja / nyata yen ngaku mami.
Kae Juja apan kupur awisesa / angrusak marang mami / mangka binalenan / Juja ginodhi ika / lawe satus tukel iki / Juja tan solah / pradene datan eling.
Meksih ngaku purba kaya jenengingwang / durung tobat mring mami / si Juja yen duka / kelangkung dene rosa / ing ngasia lir ganiling / segara kocak / kathah rubuh kang wukir.
Kayu watu samya kentas pernahira / nenggih bumi masrik / mider lir kitiran / yen Juja lagi kurda / yen bumi angleliwati / karosanira / genge meh kasundul ing nglangit.
Yen andilat rante wesi musna ilang / apan ta dadya warih / mapan lumuh sirna / tibeng bumi Juja / kaya sampurnaa iki / pangrasaningwang / bumi kadya den linting.
Rante waja puniku genting sedaya / meksih gubed pribadi / mring awake Juja / ya dene umatira / ingkang eling marang mami / ngabekti sira / rante kang tugel pulih.
Kukuh kadya duk lagya ing ma


text:
akon ||
26. samana duk angrungu | Prabu Baladewa tyas wulangun | angandika kayaparan yayi aji | yèn saèstu ingsun kantun | ing têmah dadi gêguyon ||
27. karana raganingsun |
durung wruh ing rèh kang amrih ayu | yèn parênga ing karsane yayi aji | ingsun arsa atut pungkur | milu nunggal ing saênggon ||
28. Bathara Krêsna matur | sampun puguh ing tyas kaka prabu | sintên ingkang nirnakkên ripu ing wuri | margi ing benjang puniku | punggawa kabèh nom-anom ||
29. paduka kang katêmpuh | ing sabarang rèh kang dadya sêpuh | lawan kulup Subrastha mamugarèni | ya ta nalika angrungu | Baladewa sang akatong ||
30. datan lêngganèng tuduh | nanging tyasira putêg wêtu luh | miwah Arya Subrastha waspanya mijil | karêrantan rêntêngipun | dènnya yun datan patêmon ||
31. lan kadang-kadangipun | dadya pinupus wus pasthènipun | ya ta sira Bathara Krêsna lingnya ris | lah paran [pa...]
[...ran] ta yayi prabu | ing rêmbak kang amrih dados ||
32. Sri Yudhisthira Prabu | alon matur sumôngga ing kayun | kaka prabu ingkang pantês amrayogi | ing rèh gampang lan pakewuh | ing rêmbag amrih kalakon ||
33. Bathara Krêsna muwus | yèn suwawi ing karsa pukulun | yayi prabu nuntêna miyos tinangkil | amaringna kang kaprabun | inggih mring wayah sang katong ||
34. kang môngka mantri ngayun | nguni pun Sômba atilar sunu | wayah tuwan pun Dwara dadya pêpatih | lawan inggih putunipun | yayi Sena kang kinaot ||
35. pun Ôntarêjasunu | nama Radèn Danurwedha punjul | kalihipun dadya nayaka sang aji | yèku benjang run-tumurun | dadya êmbananing katong ||
36. lamun wus madêg ratu | wayah
tuwan pun Bimanyusunu | yayi prabu lan sakadang sadayèki | samia anjajah dhusun | amrih sarananing layon ||
37. ya ta datan winuwus | duk samana dadining kang rêmbug | wusnya nuju praptèng ari Soma Manis | Maha Yudhisthira Prabu | dhawuh samaptèng pamiyos ||
1. duk samana sang sri narapati | enjinge gya miyos | munggèng pôncaniti sakadange | andhèr ingkang punggawa lan mantri | ingkang raka kalih | sumiwi ing ngayun ||
3. cêcaruhan kumutug dupaning | myang dêdana [dê...]
[...dana] katong | wus samaptèng panangkilan kabèh | sri narendra pangandikanya ris | he wruhanta sami | kabèh sanak ingsun ||
4. lawan sagung kang punggawa sami | iya karsaningong | ing samêngko wayah ingsun kiye | sun sèrèni ing kaprabon mami | ngadêga narpati | among rat wadya gung ||
5. iya binathara nyakrawati | dene ta kang among | angêmbani kang môngka wakile | kakang Prabu Baladewa Aji | pan dadya sêsilih | siniwèng wadya gung ||
6. kang sun karya manggalaning wèsthi | iya sutaningong | Si Subrastha dadya gul-agule | ing Ngastina môngka senapati | kabèh sira sami | dèn padha sabyantu ||
7. sagunging wadya kang para ari | sandika rumojong | ing karsa ji nayogyani kabèh | mring adêge Radèn Parikêsit |
ya Dipayana Ji | kabèh saur manuk ||
8. wus mangkana Sri Yudhisthira Ji | mingsêr dènnya lunggoh | nunggal lawan Sri Krêsna lungguhe | ing dhêdhampar mung wayah pribadi | sang prabu taruni | siniwakèng mungguh ||
9. ya ta angling Prabu Harimurti | hèh ta wayah ingong | kaki Dwara lan Danurwedhane | timbalana ing ngabyantara ji | tan antara prapti | ing ngarsa sang prabu ||
10. angandika Prabu Harimurti | kaki sira karo | ing samêngko padha kinarsakke | dadi mantrimuka sira kalih | Ngastina nagari | kulup karonipun ||
11. kabèh nayakanira sang aji | sira kang yogya mong | tur sandika rahadèn kalihe | sasampune ingestrenan sami | pinatah palinggih | ing ngarsa sang prabu ||
12. angling malih
Bathara Krêsna Ji | lah ta sira karo | ing samêngko wus padha sinêksèn | among misesa kang bumi-bumi | dèn angati-ati | amriha rahayu ||
13. aja ana sulaya ing kapti | ing rèh dèn agolong | dipun abipraya ing karsane | ywa na kang karsa rêbutan ing sih | mrih katon pribadi | marang sang aprabu ||
14. tan sayogya têmah mêmarahi | darêngki angrêdon | ujêr sira mêngko panutane | kabèh nayaka para dipati | poma sabên ari | atunggala kayun ||
15. ywa pralêbda ing tyas tan prayogi | satêmah karyawon | gumunggunga darbe ambêk dhewe | yèku anunggal barang pakarti | lali ing pandasih- | ira sang aprabu ||
16. ing samêngko sira wus kinardi | busananing kraton | yèn ing
janma môngka satriyane | ratunira upama kênya di | yèn ta satriyèki | carobo tan bêsus ||
17. paran dènira antuka kang sih | marang sang lir sinom | iku uga mangkono tan pae | ulah raras lawan ulah kardi | lêlurinên sami | kang amrih rahayu ||
18. pangrèhira kang para bupati | dèn kadi siranon | ing sêsotya kang lwih ujwalane | dèn arêsêp rumakêting galih | miwah dèn akadi | nyawa maring sunu ||
19. nadyan sagung kang para bupati | mangkono tan seos | pamrihira marang panêkare | wruhanira ing jaman puniki | yèn ta nir ing budi | budayaning kayun ||
20. ring pakaryan sayêkti kaèsthi | mangkana ponang wong | mila dipun èngêta samangke | aywa karêm nangsayèng wadya [wa...]
[...dya] lit | kang wus anglakoni | kuwajibanipun ||
21. yèn mangkana sayêkti sirèki | kataman wiraos | ing rêrasan saijab sarune | mrih sarana têmahan nalisir | agnyanta mrih niti | tinilar tan ketung ||
22. katungkul ing karobanirèki | krêtarta tan katon | kang mangkono sirnakna dèn age | aja kongsi kalabêtan juti | ing praja pan kadi | pêpêtênging laku ||
23. aywa siring pamongirèng dasih


text: Tegesipun: "Hé para manungsa!, Padha mangana sira kabѐh saking sadhéngah apa kang ana ing bumi, kang halal tur bagus; lan sira kabѐh aja padha anut langkah-langkahé syétan; sebab syétan iku musuh kang wus cetha kanggoné sira kabѐh". (QS. Al-Baqarah [2]:168).


text:
Tunggulrejo kuwe salah siji desa nang Jumantono, kabupaten Karanganyar, propinsi Jawa Tengah, Indonesia.
Referensi


text:
Komet/ Lintang Kemukus (simbol: ) punika benda akasa ingkang mèmper asteroid, nanging mèh sadaya kadhapur saking gas (karbon dioksida, metana, hawa) lan lebu ingkang beku. Komèt ndarbèni orbit utawi lintasan ingkang bentukipun elips, langkung lonjong lan dawa tinimbang orbit planit. Lintang Kemukus ingkang padhang mesthinipun narik kawigatosan tiyang kathah.
Ciri fisik
Nalika lintang kemukus nyelaki pérangan-lebet Tata Surya, radiasi saking srengéngé njalari lapisan ès paling njawi nguap. Arus lebu lan gas ingkang kaasilaken mbentuk setunggaling atmosfer ingkang ageng nanging tipis sanget ing saubengipun komèt, kasebat coma. Akibat tekanan radiasi srengéngé lan angin srengéngé ing coma punika, kadhapur buntut raksasa ingkang nebihi srengéngé.
Coma lan buntut lintang kemukus mbalikaken cahya srengéngé lan saged kapirsani saking bumi manawi lintang kemukus punika cekap celak. Buntutipun bènten-bènten wujud lan ukuranipun. Sansaya celak lintang kemukus kasebat kaliyan srengéngé, sansaya dawa buntutipun. Wonten ugi lintang kemukus ingkang boten ndarbéni buntut.
Ciri orbit
Lintang kemukus makaping-kaping ngubengi srengéngé, nanging peredaranipun mbetahaken wekdal ingkang lami. Lintang kemukus dipunbéntenaken miturut rentangan wekdal orbitipun. Rentangan wekdal cendhak punika kirang saking 200 taun lan rentangan wekdal ingkang rowa punika langkung saking 200 taun. Lumrahé, wujud orbit lintang kemukus punika elips.
Komèt misuwur
Wonten sapérangan komèt ingkang misuwur, umpaminipun:
 Komèt Halley, muncul 76 taun sepindhah.
 Komèt West
 Komèt Encke, muncul tigang taun sepindhah
 Komèt Hyakutake
 Komèt Hale-Bopp
Tata Surya
Artikel mawa basa krama


text:
Kabupatèn Mimika iku kabupatèn ing Provinsi Papua, Indonésia. Kutha Timika iku kutha krajan kabupatèné, kutha-kutha liyané: Tembaga Pura lan liya-liyané. Jembar wewengkon Kabupatèn iki ± 18.209 km² utawa---hèktar.
Kabupatèn Mimika ketata saking 12 dhistrik,---désa/kalurahan. Distrik-dhistrik ing Kabupatèn iki ya iku:


aka sofa
- favorites Channel mbusak perlu kanggo pindhah mburu ing panuntun kanggo BBC One in HD saben wektu
- Nyoba kanggo ngontrol pasangan Sonos pamicara ends ing siji kang nguripake munggah utawa mudhun mung, ora loro
- The Elite bisa ngirim swara IR langsung, yen sampeyan perlu kanggo, kang nggampangake kanggo controll iku ing kamar liyane
- The Hub ireng meling-meling punika sembrani bledug
Price
The Logitech Harmony Elite punika ndhuwur remot sawetara saka perusahaan, nggowo beyo £ 280. The Hub bisa tuku ing dhewe kanggo nggunakake smartphone kanggo £ 100 utawa karo remot layar-kurang kanggo £ 120, kang Nilai luwih nanging ora trep minangka ora kabeh bisa rampung saka remot.
Putusan
The Logitech Harmony Elite paling do-it-kabeh dhuwit remot bisa tuku. Wis sawetara shortcomings lan sing ana biasane bakal mudhun menyang piranti sampeyan lagi nyoba kanggo ngontrol tinimbang dhewe remot, minangka kasus karo PS4.
Masalah paling gedhe regane: iku larang banget kanggo remot. Logitech kang Harmony Hub ngendi potensial kawulo nyata, karo kemampuan kanggo ngontrol cantik akeh apa lan dadi antarmuka kanggo piranti IoT. Ngontrol hiburan ngarep siluman karo mung smartphone, Nanging, minangka aku tau push button siji kanggo njaluk proyek rampung lan tansah njupuk maneh saka ngene kaya.
Kanggo sing sing pegel dening plethora remotes lungguh ing meja warung lan arep soko sing mung dianggo, banjur Elite punika worth rega entri.
Pros: kontrol prakteke kabeh, ora line-of-ngarsane dibutuhake, gampang kanggo nyiyapake karo app, uga bisa nggunakake app ngontrol, integrasi IoT, ergonomic
Cons: larang, relatif gampang sengaja menet tombol ing layar tutul nalika njupuk munggah remot, persiyapan ora bisa rampung langsung ing remot
guardian.co.uk © Guardian News & Media Limited 2010


text:
Semalt: Kenapa Sampeyan Perlu Fokus Pemasaran Lokal Lokal
Saiki, amarga digitisasi lan keuntungan sing ditampa kasebut, tradisionalbisnis wis mulai nyadari yen bakal entuk manfaat liyane yen padha ngrampungake marketing digital.
"Taun mobile" wis dadi omongane dunya digital kanggo pirang-pirang taun.Dadi kasebut taun 2014 minangka "taun mobile" sing kaping telu. Taun-taun ing ngisor iki, liwat 2016, uga ditampaacclamation miturut LifeHack. Iku nuduhake munggah bertahap saka piranti seluler sing dadi dominanplatform digunakake kanggo nelusur web lan ora taun tartamtu.
Customer Success Customer of Semalt ,Andrew Dyhan, menehi wawasan babagan pentinge pemasaran digital lokal lan wigati saiki.
Statistik nuduhake yen:
Pendapatan iklan kira-kira kanggo 2016 kanggo $ 26 milyar - create a picture online. Piranti selulerdigawe nganti 80 persen sing ($ 21.98 milyar)
Nganti 69 persen saka iklan digital tematik ditrapake maneh menyang piranti seluler.
Kanthi liwat 500 yuta pangguna, Instagram minangka rangking sosial paling cepetjaringan lan gampang integrasi karo marketing Facebook.
Asil data saka Analytics cepet, kirim e-Marketer, bisnis cilik lan mediuming rencana Amerika kanggo nglampahi luwih akeh iklan kanthi penekanan luwih akeh ing ponsel ing 2017. Alasan kanggo keputusan iki yaiku luwih akehwong terus duwe smartphone. Lapan puluh persen pangguna internet ing Amerika Serikat nduweni smartphone adhedhasar asil deningSengkang. Sawetara alasan kenapa smartphone terus berkembang amarga Apple nggawe seri C-kanggo iPhone,Android nduweni Smartphone low-end sing paling akeh operator menehi, lan pangguna pasar smartphone sing kapindho.
Sawetara kesempatan kanggo bisnis kanggo njupuk kauntungan saka kalebu:
Google AdWords lan Facebook Ads kanggo target lokal.
Filter-filter SnapChat kanggo target pangguna ing lokasi tartamtu..
Iklan Yelp mbantu nyedhiyakake bisnis ing profil pesaing ing Yelp
Perkembangan lan popularitas Instagram.
Usaha tradisional kudu ngehangi kauntungan digital. Yen ora,Pemain sing paling dhuwur mesthi bakal njupuk.
Nalika wong ngomong babagan bisnis lan marketing, platform Amazon tansah dadimunggah ing obrolan sing. Luwih saka 80 yuta pangguna langganan bisnis Perdana Amazon. Biaya langganan taunan kanggo jumlah Amazon$ 8 milyar, ora nyatakake belanja anggota Perdana.
Amazon kalebu ing kategori bisnis gedhe. Pitakonan yaiku apa abisnis cilik utawa lokal bisa saingan karo perusahaan gedhe kasebut. Iku akeh banget nanging mbutuhake akeh karya saka pemasar.
Apa iklan digital cilik lan lokal kudu dilakoni
Ana papat wilayah sing perlu ditliti para bisnis yen bisa uripdigital world. Iku ora bisa digunakake kanggo kabeh bisnis, nanging uga minangka titik wiwitan sing apik:
1. Iklan basis lokasi nggunakake Facebook, utawa Instagram.
2. Ngintalake startup sing mbiyantu customer supaya bisa nggawe onlineminangka Seamless, Instacart, Caviar, lan Postmates.
3. Nyedhiyakake pengalaman utawa lokasi sing unggul ing toko sing saiki dadi pelanggan
4. Dibangunake saluran e-commerce. Kanthi iki, siji kudu nggunakake alat kayatanyusul liwat media sosial (Facebook) kanggo nambah dodolan.
Ora gampang kanggo bisnis cilik amarga kompetisi kaku. Muga-wawasan saka Semalt ngandhakake marang sawetara perkara sing bisa dilakoni kanggo tetep relevan lan terus berkembang.